Tunne Kelami nädal Euroopa Parlamendis 09.02.-12.02.2015 12.02.2015\nVeebruarikuu täiskoguistung on just läbi saanud.\nPeamisteks teemadeks olid Ukraina, Süüria/Iraak/IS, noorte tööhõive küsimused, Ülemkogu ettevalmistamine, terrorivastased meetmed, Internet Governance Forum.\nTunne Kelam oli oma fraktsiooni, EPP Grupi, nimel Süüria/Iraagi/IS teemalise resolutsiooni läbirääkija. Resolutsioon võeti täna vastu ja see kutsub üles esmalt lahendama väga tõsist humanitaarolukorda, samas mõtlema tulevikule, et kuidas saaksid kodudest põgenenud inimesed tagasi pöörduda ning kuidas jagu saada IS äärmuslastest.\nLisaks täiskoguistungile leidis aset ka väliskomisjoni erakorraline koosolek, kus toimusid hääletused ning vaibale oli kutsutud Vene Duuma väliskomisjoni esimees Aleksei Pushkov.\nSamuti toimusid fraktsioonide ettevalmistavad koosolekud.\nTeisipäeval tuli kokku esimest korda ka selles koosseisus loodud digitaalse agenda töörühm, kus MEPidele esitles oma viimast teost Jeremy Rifkin.\nTäiskogu saab tagasiulatuvalt vaadata endale sobivas keeles:\nTunne Kelami nädal Euroopa Parlamendis 19.01.-22.01.2015 20.01.2015\nEuroopa Parlamendis on komisjonide koosolekud täies hoos. Tunne Kelam võtab osa väliskomisjoni koosolekust, kus sel nädalal arutatakse EL kandidaatriikide üle Lääne-Balkanil, EL Ühise Välis- ja julgeolekupoliitika üle ning olukorra üle Türgis. Kõigil ülalmainitud teemadel on esitatud ka eduraportid/resolutsioonid, mille menetluskäik peaks jõudma täiskogu istungile märtsis-aprillis.\nLisaks astusid väliskomisjoni ette Läti välisminister Edgars Rinkevics, et tutvustada Läti eesistumise prioriteete ning Araabia Liiga peasekretär Nabil El Araby.\nKolmapäeval tuleb kokku kaitse- ja julgeoleku allkomisjon. Tunne Kelam on Euroopa Rahvapartei fraktsiooni kaitse- ja julgeoleku komisjoni asekoordinaator. Igal fraktsioonil on oma koordinaatorid iga EP komisjoni kohta, kelle ülesandeks on tagada oma fraktsiooni seisukohtade koherentsus vastavas komisjonis.\nKaitse- ja julgeoleku allkomisjonis tuleb arutluse alla EL Ühise Kaitse- ja julgeolekupoliitika raport. Samuti käsitletakse Musta mere muutunud julgeolekuolukorda.\nPärastlõunane sessioon on pühendatud Saheli piirkonnale.\nKõiki EP komisjone saab reeglina jälgida otse internetis oma emakeeles:\nTunne Kelami nädal Euroopa Parlamendis 12.01.-15.01.2015 12.01.2015\nTunne Kelami nädal Euroopa Parlamendis 15.12.-18.12.2014 16.12.2014\n2014. aasta viimane töönädal Euroopa Parlamendis möödub parlamendiliikmetele Strasbourgis, kus leiab aset täiskogu istung.\nPeamisteks teemadeks seekord on Euroopa Komisjoni 2015. aasta tööplaani esitlemine ning sellekohane arutelu ja debatt, mis eelneb Euroopa Ülemkogule. Lisaks arutatakse olukorra üle Georgias, millele järgneb hääletus Georgia ja EL vahelise assotseerumislepingu üle.\nTeisipäeva pärastlõunal toimuvad arutelud ka Süüria toiduabi alarahastamise ning EL sisejulgeoleku strateegia uuendamise teemadel.\nLisaks täiskogule leiavad aset ka fraktsioonide koosolekud ning töögrupid. Tunne Kelam osaleb Euroopa Rahvapartei fraktsiooni koosolekutel. Samuti kohtub teisipäeva õhtul Paneuroopa töögrupp, kus seekord on kõnelemas Boris Reitschuster, tunnustatud Saksa ajakirjanik ning vene ekspert, ajakirja "Focus" Moskva osakonna juhataja.\nNeljapäeva hommikul toimub ka EP USA delegatsiooni koosolek.\nUuel aastal uue hooga, järgmine ülevaade ilmub jaanuari alguses.\nTäiskogu saate otse jälgida internetis: http://www.europarl.europa.eu/ep-live/et/plenary/video?date=16-12-2014 Loe lisaks\nTunne Kelami nädal Euroopa Parlamendis 13.10.-16.10.2014 13.10.2014\nTunne Kelami nädal Euroopa Parlamendis 06.10-09.10.2014 06.10.2014\nTunne Kelami nädal Euroopa Parlamendis 29.09.-02.10.2014 30.09.2014\nTunne Kelami nädal Euroopa Parlamendis 22.09. - 25.09.2014 22.09.2014\nSügise algust tervitab Tunne Kelam Brüsselis, kus on alanud nn. komisjonide nädal.\nEsmaspäeval ja teisipäeval toimuval väliskomisjoni istungil arutatakse EL ja Moldova vahelist assotsieerimislepingut, kuulatakse uusi EL delegatsioonide juhte Albaanias ning Jaapanis. Samuti on ühe punktina päevakorras eelmisel nädalal vastu võetud Ukraina assotsieerimislepingu ratifitseerimine ning üldiselt olukord Ukrainas, ning Iraagi/Süüria teemalise resolutsiooni järelkaja.\nKolmapäeval aset leidval julgeoleku- ja kaitseallkomisjoni koosolekul arutatakse Euroopa territoriaalse kaitse meetmete tõhususe üle ning ISISe poolt eriti Iraagis ja Süürias, aga ka mujal tekitatud ohu üle rahvusvahelisele julgeolekule.\nJulgeoleku- ja kaitseallkomisjoni päevakord võetakse teisipäeval luubi alla ka EPP fraktsiooni vastaval ettevalmistuskoosolekul, et koordineerida seisukohti. Kolmapäeva õhtul toimuval väliskomisjoni ettevalmistaval koosolekul valmistutakse järgmisel nädalal algavateks Euroopa Komisjoni voliniku kandidaatide kuulamisteks. Väliskomisjoni ette astuvad Johannes Hahn, kellest peaks saama naabruspoliitika ning laienemisvolinik ning Federica Mogherini, kellele soovitakse usaldada EL Kõrge Välisesindaja/Euroopa Komisjoni asepresidendi koht.\nTeisipäeva varahommikul leiab aset Tunne Kelami ja European Security Round Table poolt korraldatud ühisarutelu teemal - küberjulgeoleku küsimus uue Euroopa Parlamendi koosseisus.\nEsmaspäeval kohtus Tunne Kelam inimõiguste aktivistidega Iraanist ning Bahreinist, kus vähemuste ja teisitimõtlejate olukord on enam kui muret tekitav, aga kelle nö. "vähem akuutne" olukord on teiste suurte kriiside varju jäänud.\nKõiki EP komisjonide koosolekuid saab jälgida otse EP kodulehelt, va. need päevakorra punktid, mida arutatakse suletud uste taga:\nTunne Kelami nädal Euroopa Parlamendis 15.09.-18.09.2014 15.09.2014\nUue hooaja esimene täiskoguistung Strasbourgis on just alanud. Selle nädala teemade hulgas domineerib Ukrainas toimuv. Esmaspäeval arutatakse Vene sanktsioonide mõju EL toiduainetööstusele.\nTeisipäeva hommik on tervenisti pühendatud Ukrainale. Alustatakse olukorraga Ukrainas ning Venemaa sõjaline agressioon Ukraina vastu, seejärel arutatakse konkreetselt EL ja Ukraina vahel sõlmitud assotseerumislepet, mille täielik jõustumine on kahetsusväärselt lükatud edasi 2016. aastani.\nTeisipäeva pärastlõunal tulevad muu hulgas arutluse alla EL 2015. aasta eelarve, EL digitaalne ühisturg, ÜRO kliimatippkohtumine ning EL-Kanada vabakaubandusleping.\nKolmapäeva hommik alustab aruteluga tulevase eurotsooni tippkohtumise üle. Pärastlõunal jätkatakse välisteemadega. Kõne alla tuleb ebola pandeemia ning EL vastus sellele. Samuti ISIS jõudne pealetung Süürias ning Iraagis. Tunne Kelam on samateemalise resolutsiooni EPP fraktsiooni eestkõneleja. Samuti arutatakse olukorra üle Liibüas ning Iisraelis-Palestiinas peale viimast Gaza sõda.\nNeljapäev hommik on pühendatud inimõigustele maailmas.\nLisaks leiavad aset traditsioonilised fraktsioonide koosolekud ning töögrupid.\nEuroopa Parlamendi täiskoguistungeid saab vaadata eesti keeles otse internetist:\nTunne Kelami nädal Euroopa Parlamendis 07.07.-10.07.2014 10.07.2014\nEsimene uue koosseisu töönädal Brüsselis algas nii parlamendisaadikutele kui nende nõunikele võtmesabas seismisega, et oma uude kontorisse pääsemiseks võtmed saada.\nTunne #Kelam koliti neli korrust kõrgemale, seega on uueks aadressiks Euroopa Parlamendis ASP 14E252.\nOlles jõudnud mõned kastid lahti pakkida, tuli saadikutel kihutada ühelt komisjoni koosolekult teisele. Nimelt toimusid esmaspäeval kõikide EP komisjonide nn asutamiskoosolekud, kus valiti komisjonide esimehed ja aseesimehed. Tunne Kelam käis hääletamas nii oma põhikomisjonides, milleks selles koosseisus on väliskomisjon ning julgeoleku- ja kaitseallkomisjon, kui ka regionaalarengukomisjonis, mille asendusliikmes Tunne Kelam sai.\nLisaks komisjonidele leidsid aset ka fraktsioonipõhised komisjoni hääletusteks ettevalmistavad koosolekud.\nTeisipäeval leidis aset Euroopa Rahvapartei fraktsiooni (#EPPGroup) koosolek, kus fraktsiooni juhatus kohtus rahvusdelegatsiooni juhtidega. Kolmapäeval toimus ka fraktsiooni üldkoosolek.\nTeisipäeva õhtul esines Tunne Kelam tervitussõnavõtuga Euroopa Liikumise avaüritusel, mis oli pühendatud uue EP koosseisu tervitamisele.\nSamuti toimus Tunne Kelami kutsel lõuna kohtumine, kus parlamendiliikmed ning Euroopa Mälu- ja Südametunnistuse platvormi esindajad arutasid platvormi tulevikku ning Euroopa ajaloo paremat integreerimist.\nKolmapäeva hommikul kogunesid taas Tunne Kelami kutsel Iraagi katoliku kiriku patriarhid, et vahetada parlamendiliikmetega mõtteid hetkel Iraagis toimuva kohta.\nLisaks leidsid aset mitmed kohtumised huvigruppidega.\nTunne Kelami nädal Euroopa Parlamendis 10.06.-13.06.2014 10.06.2014\nJuuni teine töönädal jätkub fraktsiooni koosolekute vaimus. Arutatakse poliitilisi prioriteete eelolevaks hooajaks ning pannakse paika eesmärgid.\nTunne Kelam osaleb oma fraktsiooni, st. Euroopa Rahvapartei fraktsiooni, üldkoosolekult ning juhatuse ja rahvusdelegatsiooni esimeeste koosolekul.\nTeisipäeva õhtul leiab aset Poola europarlamendiliikme Zbigniew Zaleski korraldatud näitus, mis on pühendatud hiljuti pühakuks kuulutatud paavst Johannes Paulus II pärandile Euroopas.\nNeljapäeval sõidab Tunne Kelam Prahasse, kus ta esineb Euroopa Mälu ja Südametunnistuse platvormi korraldatud konverentsil, mis käsitleb totalitarismi pärandit. Tunne Kelam kõneleb reedel aset leidvas paneelis, kus arutletakse Euroopa Liidu rolli üle ida ja lääne ajalookäsitluste lähendamises ning üksteise mõistmises. Konverentsi üks avakõnelejatest on Soome-Eesti kirjanik Sofi Oksanen.\nTunne Kelami nädal Euroopa Parlamendis 02.06.-05.06.2014 04.06.2014\nAitäh usalduse eest! Jätkame uue hooga.\nJuunikuus toimuvad Brüsselis peamiselt fraktsioonikoosolekud, kus parlamendi fraktsioonid määravad oma uue koosseisu ning valivad oma juhtorganid.\nKõige esimesena konstitueerib end Euroopa Rahvapartei fraktsioon, kuhu kuulub ka Tunne Kelam. Uus juhatus valitakse juba täna, esimeheks saab kõigi eelduste kohaselt Manfred Weber Saksamaalt (CSU) ning aseesimeesteks valitakse 15 kandidaadi hulgast 10. Soovitame jälgida EPP grupi facebooki ning twitteri voogu, et olla sündmustega jooksvalt kursis.\nTunne Kelami nädal Euroopa Parlamendis 14.04.-17.04.2014 15.04.2014\nEuroopa Parlament koguneb selle hooaaja viimaseks täiskogu istungiks Strasbourgis. Sisuliselt on tegemist ka viimase töönädalaga enne #EP valimisi, mis leiavad aset 25.mail.\nSellel nädalal üritatakse nii palju kui võimalik, hääletada õigusloome üle, et mitmed seaduseelnõud ei jääks valimiste taha toppama. Muu hulgas on teemadeks pangaliit, tarbijakaitse ning tooteohutus, töötajate mobiilsus ning pensioniõigused, teenustedirektiiv, EL institutsioonide läbipaistvusregistrid ja teised olulised peamiselt siseturuga seotud teemad.\nKolmapäeva hommikul toimub suur debatt #Venemaa invasiooni üle #Ukrainasse, millele eelneb Esimesele Maailmasõjale pühendatud arutelu.\nPlenaari kõrval leiavad aset ka tavapärased fraktsioonide üldkoosolekud ning fraktsioonide ettevalmistavad koosolekud ning töögrupid. Tunne #Kelam võtab osa Euroopa Rahvapartei (#ERP) koosolekutest.\nTeisipäeva hommikul leidis aset tavapärane Euroopa Rahvapartei Soomest valitud saadikute korraldatud pressihommikusöök, kuhu on alati kutsutud ka Tunne Kelam ning ka Strasbourgi tulnud Eesti ajakirjanikud.\nTäiskogu istungit saab alati jälgida otse: http://www.europarl.europa.eu/ep-live/et/plenary/video?date=15-04-2014\nSoovime kõigile põnevat EP valimiskampaania perioodi!\nMinge kõik valima, iga hääl loeb! Eesti on osa Euroopast, Euroopa on ka sinu kodus - osale Euroopa otsuste tegemisel!\nTunne Kelami nädal Euroopa Parlamendis 07.04.-10.04.2014 06.04.2014\nKäesoleva EP kooseisu viimasel korralisel töönädalal Brüsselis enne valimisi valmistutakse ette kohe järgnevale täiskoguistunginädalale Strasbourgi.\nToimuvad fraktsioonide töögrupid ning koosolekud, kus arutatakse poliitilisi liine, pannakse paika kõneajad ning osaliselt ka hääletusnimekirjad.\nTunne Kelam osaleb Euroopa Rahvapartei fraktsiooni välisasjade töögrupi ning fraktsiooni üldkoosolekutel.\nKolmapäeval leiab aset ka USA delegatsiooni koosolek ning sama päeva lõuna ajal Iraani sõprade ühenduse kogunemine.\nViimase Brüsseli nädala üheks osaks on ka erinevad pidulikud sündmused. Oma lahkumispidu EP-st peab Vytautas Landsbergis, taasiseseisvunud Leedu esimene riigipea ning kaks koosseisu EP liige, Tunne Kelami fraktsioonikaaslane Euroopa Rahvapartei fraktsioonis. Samuti peab oma lahkumispidu Struan Stevenson, Shotimaalt pärit konservatiiv, Iraagi delegatsiooni juht ning Iraani sõprade ühenduse juht.\nKolmapäeva pärastlõunal on Tunne Kelam kutsutud Hans-Gert Pötteringi autobiograafia esitlusele. Hans-Gert Pöttering on ainus EP liige, kes on pidevalt Euroopa Parlamenti olnud valitud alates esimestest valimistest 1979. aastal. Aastatel 1999-2007 oli ta Euroopa Rahvapartei fraktsiooni esimees ning 2007-2009 Euroopa Parlamendi president. Hetkel on H-G. Pöttering oma parlamenditöö kõrvalt ka Konrad Adenaueri fondi esimees.\nTunne Kelami nädal Euroopa Parlamendis 31.03.- 03.04.2014 31.03.2014\nTunne Kelami nädal Euroopa Parlamendis 10.03.-13.03.2014 11.03.2014\nTunne Kelami nädal Euroopa Parlamendis 03.03.-07.03.2014 04.03.2014\nMärts on alanud Euroopas väga tumedates toonides. Ka Euroopa Parlamendi peamine teema sel nädalal on Ukraina olukorra eskaleerumine. Eilsel väliskomisjoni istungil toimus mõtetevahetus Ukraina valitsuse eriesindajaga Krimmis, Boris Tarasyukiga. Väliskomisjoni koosolekule järgnes erakorraline koosolek, kus parlamendiliikmeid informeeriti äsja lõppenud Ukraina-teemalise ELi välisministrite kohtumiste tulemustest.\nLoe lähemalt: http://www.consilium.europa.eu/uedocs/cms_data/docs/pressdata/EN/foraff/141291.pdf\nTunne Kelami avaldused Ukraina teemal:\nKa Euroopa Rahvapartei välisasjade töögrupp ning naabruspoliitika töögrupp arutavad peamise teemana Ukrainas toimuvat.\nKolmapäeval leiab aset tavapärane ERP fraktsiooni koosolek, kus valmistutakse järgmise nädala täiskoguistungiks.\nKolmapäeva pärastlõunal suundub ERP fraktsioon Dublinisse, kus paralleelselt 06.03.-.07.03.2014 leiavad aset nii ERP fraktsiooni õppepäevad kui Euroopa Rahvapartei kongress. Kongressil kinnitatakse ERP kandidaat Euroopa Komisjoni presidendiks, võetakse vastu ERP Europarlamendi valimiste manifest, mitmed resolutsioonid, sh. Ukraina teemal ning valitakse ka uus ERP president. Tunne Kelam osaleb hääleõigusliku liikmena lisaks IRLi delegatsioonile.\nJälgi otse ja loe lähemalt: http://dublin2014.epp.eu/\nTunne Kelami nädal Euroopa Parlamendis 10.02. - 13.02.2014 12.02.2014\nTunne Kelami nädal Euroopa Parlamendis 03.02.- 06.02.2014 03.02.2014\nTunne Kelami nädal Euroopa Parlamendis 27.01.-30.01.2014 28.01.2014\nKäes on täiskoguks ettevalmistav nädal, kus toimuvad peamiselt fraktsioonide töögrupid ning üldkoosolekud. Tunne Kelam võtab osa Euroopa Rahvapartei fraktsiooni välisasjade töögrupi koosolekust ning üldkoosolekust.\nLisaks leiavad sel nädalal aset ka komisjonide koosolek. Esmaspäeva pärastlõunal toimus väliskomisjoni istung, kus Tunne Kelam ka osales. Arutati peamiselt Lähis-Idas toimuvat.\nKolmapäeval on kavas ka Iraagi delegatsiooni koosolek, mis sel korral keskendub naiste olukorrale Iraagis.\nTeisipäeval ja kolmapäeval toimub Euroopa Rahvapartei fraktsiooni saadikute eestvedamisel korraldatud Noorte Farmerite Kongress, kus osaleb Tunne Kelami kutsel ka väike delegatsioon Eestist. Kongressil antakse välja kolm auhinda - nn. parim projekt, siis kõige jätkusuutlikum ning kolmandaks kõige innovaatilisem. Hoiame Eesti osalejatele pöialt!\nTunne Kelami nädal Euroopa Parlamendis 20.01.-23.01.2014 21.01.2014\nSüdatalvisest Tallinnast kevadhõngulisse Brüsselisse! Euroopa Parlament koguneb sel nädalal komisjonide koosolekuteks. Tunne Kelam osaleb nii väliskomisjoni, kui ka julgeoleku- ja kaitsekomisjoni töös.\nOlulisemateks teemadeks on Ukraina ning Lähis-Ida, kus arengud on jätkuvalt enam kui murettekitavad.\nLisaks plaanib Tunne Kelam osa võtta konverentsist, mis on lähemalt pühendatud Lähis-Idas toimuvale. Konverents leiab aset kolmapäeval ning on jaotatud kolme blokki - esimene tegeleb Süüria küsimusega, uurides konkreetselt välisvõitlejate ning põgenike olukorda; teine blokk võtab luubi alla EL ning Iraani suhted, eriti tuumapoliitika ning EL selle suunalise diplomaatia; kolmas osa keskendub Iisraeli ning Palestiina küsimusele, mis on selle konflikti lahendamise võimalused ja piirkonna tulevik.\nEP komisjonide koosolekuid saab jälgida otse internetist, va. in camera ehk siis suletud uste taga osa, mis tegeleb eriti delikaatsete teemadega.\nTunne Kelami nädal Euroopa Parlamendis 13.01.-16.01.2014 14.01.2014\nTunne Kelami nädal Euroopa Parlamendis 06.01.-09.06.2014 08.01.2014\nHead 2014 aastat! Uuel aastal uue hooga.\nEuroopa Parlamendi seitsmenda koosseisu viimane pool-aasta on alanud lõpuspurdiga mais toimuvate Euroopa Parlamendi valimiste suunas.\nUut aastat on alatud fraktsiooni koosolekutega, mis valmistuvad järgmisel nädalal Strasbourgis aset leidvaks täiskoguistungiks.\nTunne Kelam osales nii Euroopa Rahvapartei grupi välisasjade töögrupi kui fraktsiooni üldkoosolekul. Lisaks leidis eile aset ka ERP grupi naabruspoliitika töögrupp.\nKolmapäeva pärastlõunal osaleb Tunne Kelam oma kolleegi Jacek Saryusz-Wolski korraldatud konverentsil, mis on pühendatud Jan Karski pärandile Euroopa ja maailma poliitikas.\nTunne Kelami nädal Euroopa Parlamendis 09.12.-12.12.2013 09.12.2013\n2013. aasta viimane täiskogu istung Euroopa Parlamendis on algamas. Peamisteks teemadeks on EL naabruspoliitika tulevik, ja üleüldiselt EL suhted idanaabrusriikidega, erit Ukraina temaatika. Samuti arutatakse järgmisel nädalal aset leidva Euroopa Liidu Ülemkogu saadetavaid sõnumeid. Lisaks leiab aset EL välisrahastusvahenditele, mille vastuvõtmine peaks järgnema jaanuaris. Tunne Kelam on juba aastaid Euroopa Stabiilsusinstrumendi variraportöör.\nKõne alla tulevad ka EL kalanduspoltiiika, EL ühine kaubanduspoliitika ja mitmed muud teemad.\nNeljapäeval toimuval inimõiguste debatil arutatakse olukorda Kesk-Aafrika Vabariigis; Sri Lankas ning seadusevastast elundite kogumist Hiinas, eriti Falun Gongi harrastajatelt.\nLisaks leiavad aset tavapärased fraktsioonide koosolekud ning ettevalmistavad töögrupid. Tunne Kelam osaleb Euroopa Rahvapartei Fraktsiooni koosolekutel ning töögruppides. Samuti võtab ta osa ERP Fraktsiooni juhatuse ja rahvusdelegatsioonide ühiskoolekust kolmapäeval.\nEsmaspäeval ja neljapäeval tuleb kokku erakorraline väliskomisjoni koosolek. Neljapäeva hommikul toimub ka USA delegatsiooni koosolek.\nEuroopa Parlamendi täiskogu saab eesti keeles (ja kõigis teistes ametlikes EL keeltes) jälgida otse: http://www.europarl.europa.eu/ep-live/et/plenary/video?date=09-12-2013\nSamuti saab otse jälgida kõikide komisjonide tööd.\nTunne Kelami nädal Euroopa Parlamendis 02.12.-06.12.2013 02.12.2013\nTunne Kelami nädal Euroopa Parlamendis 18.11.-21.11.2013 18.11.2013\nTunne Kelami nädal Euroopa Parlamendis 11.11. - 14.11.2013 12.11.2013\nEuroopa Parlamendis on käimas fraktsioonide nädal, kus EP fraktsioonid paenvad paika oma prioriteedid järgmisel nädalal toimuvaks täiskogu istungiks.\nLeiavad aset nii ettevalmistavad töögrupid, kui korralised fraktsioonide koosolekud.\nTunne Kelam osales Euroopa Rahvapartei fraktsiooni välisasjade töögrupis ning samuti naabruspoliitika töögrupis, kus põhirõhk on asetunud tulevasele Vilniuse tippkohtumisele.\nLisaks toimuvad EP sees ja selle läheduses erinevad muud üritused. Käimas on järjekordne EL-Kashmiiri nädal, mille eesmärk on juhtida probleemidele Kashmiiri piirkonnas. Samuti toimub mõttekoja EU-Russia centre eestvõtmisel arutelu EL välisteenistuse vene laua ülemaga Vilniuse summiti üle.\nSamal ajal leiab aset ka Euroopa Rahvapartei (IRLi emaerakond) poliitiline assamblee, kus kinnitatakse ERP esimeheks Joseph Daul, kes seda rolli on siiani interim presidendina, hiljuti surnud esimehe Wilfried Martensi palvel täitnud.\nTutvu EP tööga: www.europarl.europa.eu\nTutvu Euroopa Rahvapartei fraktsiooni tööga: www.eppgroup.eu\nTutvu Euroopa Rahvapartei tööga: www.epp.eu\nTunne Kelami nädal Euroopa Parlamendis 21.10.-24.10.2013 21.10.2013\nTunne Kelami nädal Euroopa Parlamendis 14.10.-17.10.2013 16.10.2013\nTunne Kelami nädal Euroopa Parlamendis 07.10. - 10.10.2013 07.10.2013\nOktoobri teine nädal kulgeb Euroopa Parlamendi saadikutele Strasbourgis, kus leiab aset järjekordne EP täiskogu istung.\nSelle nädala olulisemate teemade hulka kuuluvad tubakadirektiivi vastuvõtmine, EL põgenike vastuvõtmise võime ja vastutuse solidaarne jagamine, EL CO2 turg ja mitmed kaubanduse ning kalandusega seotud teemad. Samuti aruatakse Roma vähemuse olukorra üle Euroopas ning vastastikuse kutsekvalifikatsioonide tunnustamise lihtsustamise üle EL piires. Kutsekvalifikatsioonide direktiiv vähendaks tunduvalt bürokraatlikke takistusi, kui on soovi asuda tööle EL piires mõnes teises liikmesriigis.\nKolmapäevasel pidulikul istungil astub EP ette Senegali president Macky Sall.\nLisaks suures saalis toimuvale leiavad paralleelselt aset fraktsioonide koosolekud ning ettevalmistavad töögrupid. Tunne Kelam osaleb nagu tavaliselt väliskomisjoni ettevalmistaval koosolekul. Samuti võtab Tunne Kelam osa Paneuroopa töögrupist ning Santiago de Compostela intergrupi koosolekust.\nTeisipäeva pärastlõunal osaleb Tunne Kelam koos Euroopa Rahvapartei fraktsiooni aseesimehe Gunnar Hökmarkiga Läti meedia korraldatud ümarlaual, mis arutab peatset Läti liitumist eurotsooniga.\nNeljapäeva hommikul leiab aset ka väliskomisjoni erakorraline koosolek, kus seekord toimuvad peamiselt hääletused.\nEuroopa Parlamendi täiskogu ning komisjonide koosolekuid saab alati jälgida otse veebist:\nTunne Kelami nädal Euroopa Parlamendis 30.09.-03.10.2013 02.10.2013\nKäesolev fraktsiooni nädal valmistub hoogsalt järgmise nädala täiskogu istungiks. Euroopa Rahvapartei fraktsiooni välisasjade töögrupp loodab muu hulgas tuua täiskogu ette eraldi aruteluna Leedu ja Venemaa piiril toimuva absurdi, samuti arutada üldiselt EU-Venemaa kaubandussuhteid enne Vilniuse naabruspoliitika suurt kohtumist. Toimuvad nii fraktsioonide üldkoosolekud, kui temaatilised töögrupid.\nTunne Kelam osaleb lisaks ERP fraktsiooni kultuuridevahelist suhtlust vahendavas töögrupis, kus kohtuti Ukraina kirikute esindajatega.\nKolmapäeva pärastlõunal on Tunne Kelami juhtida Iraani vähemusrahvusi puudutav konverents, kus arutatakse olukorda peale Iraani presidendivalimisi. Samuti on Tunne Kelam kaaskorraldaja koos kolleegidega Karins (Läti) ja Saudargas (Leedu) ERP fraktsiooni kuulamisel, mis keskendub EL uue teadusarenguraamprogrammi Horizon 2020 Baltikumi regionaalsele aspektile. Tunne Kelam juhib paneeli, mis konkreetselt küsib, mida ära teha, et teadusareng enam hoogustuks.\nTunne Kelami nädal Euroopa Parlamendis 23.09.-26.09.2013 24.09.2013\nEsimene sügisnädal Euroopa Parlamendis möödub komisjonide tähe all, toimuvad nii väliskomisjoni kui ka julgeoleku- ja kaitsekomisjoni koosolekud.\nOlulisemateks teemadeks on arengud Ukrainas, EL naabruspoliitika ülevaade ja sellekohane raport. Samuti kohtutakse EL inimõiguste kõrge esindajaga Stavros Lambrinidisega, kes ananb ülevaate inimõiguste vallas toimuvast.\nNeljapäevase julgeoleku- ja kaitsekomisjoni koosolekul arutatakse taas olukorda Süürias, vahetatakse mõtteid Belgia kaitseminister Pieter De Cremiga. Samuti antakse ülevaade SEDE visiidist Eestisse, mis leidis aset eelmisel nädalal.\nLisaks leiavad aset fraktsioonide ettevalmistavad koosolekud komisjonide koosolekuteks.\nTeisipäeval andis Tunne Kelam intervjuu Rootsi ajakirjanikule toetamaks oma kolleege Rootsis.\nKolmapäeval on plaanis kõnelda Makedoonia pressiga hetkeolukorrast riigis.\nTunne Kelami nädal Euroopa Parlamendis 16.09. - 20.09-2013 16.09.2013\nTunne Kelami nädal Euroopa Parlamendis 08.07.-11.07.2013 09.07.2013\nHooaja viimane töönädal Brüsselis möödub suuresti komisjonid koosolekutel ning mitmetel hääletustel osalemisega.\nAset leiavad nii väliskomisjoni koosolekud, kui ka julgeoleku- ja kaitsekomisjoni koosolekud. Viimase raames toimub ka avalik kuulamine Euroopa kaitsepoliitika ning kaitsetööstuse tuleviku kohta.\nLisaks võib osaleda mitmetel avalikel üritustel, muu hulgas Gay Mitchelli (EPP Group) korraldatud konverentsil, mis keskendub EU impordile ning inimväärikusele töökohas. Samuti avatakse Iraanis tagakiusatud ja eelmisel aastal kunstniku Bahram Alivandi, kes kuulus ka Iraani Rahvusliku Vastupanu liikumisse, näitus. Leedu eesistumise puhul avatakse ka Leedu kunstnike näitus, lisaks võib Brüsseli inglise keelsest raamatupoest Waterstones leida Leedu kirjanike teoseid ning Baltikumi reisijuhte ning ajalugu käsitlevaid raamatuid.\nJärgmisel nädalal viibib Tunne Kelam USAs,Washingtonis, kus ta osaleb Euroopa Rahvapartei Fraktsiooni (EPP Group) mõttekoja Euroopa Ideede võrgustiku (European Ideas Network) seminaril. Samuti leiab paralleelselt aset Euroopa Rahvapartei (EPP) mõttekoja Euroopa Uuringute Keskus (CES - Centre for European Studies) ning Vabariiklaste Instituudi (International Republican Institute) ühiselt korraldatud konverents, kus Tunne Kelam esineb Venemaa tulevikku käsitlevas blokis.\nSoovime Tunne Kelami büroo poolt kõigile kena suve ja puhkuste perioodi! Regulaarsete ülevaadetega jätkame septembri alguses.\nTunne Kelami nädal Euroopa Parlamendis 01.07.-04.07.2013 01.07.2013\nHooaja viimane täiskoguistung algas väga emotsionaalselt tervitades Horvaatiat 28. EL liikmena. Selle auks heisati Euroopa Parlamendi ees Horvaatia lipp ning suures saalis tervitati Horvaatiast valitud EP liikmeid piduliku tseremooniaga.\nSamuti võib täna uhkust ja rõõmu tunda Läti üle, kellest sai 18. eurotsooni liige.\nTäiskogu arutab sel nädalal mitmeid olulisi teemasid. Muu hulgas võetakse luubi alla Euroopa Pettustevastase Ameti (OLAF) korraldatud juurdlused, olukord Kreeka rahvusringhäälingu sulgemise ümber, olkord Bulgaarias, USA jälgimisprogrammid Euroopas ning nende ulatus ja mõju.\nSuurteks teemadeks on Iirimaa eestistumise kokkuvõtmine ning alanud Leedu eesistumise prioriteetide arutamine. Samuti arutatakse infosüsteemide vastu suunatud rünnakuid puudutavat raportit, EL digitaalse siseturu lõpuleviimist ning Nõukogu relvaeksporte puudutava seisukoha kohaldamist.\nSelle nädala pidulikul tseremoonial antakse üle EP poolt välja antav mõttevabaduse, Sahharovi preemia Guillermo Farinasele Kuubast, kes 2010. aastal ei saanud seda isiklikult vastu võtma tulla.\nLisaks toimuvad tavapärased fraktsioonide koosolekud ning töögrupid, mis valmistuvad järgmise päeva debattideks ning hääletusteks.\nTunne Kelam osaleb veel ka paneuroopa töögrupis, kus seekord tutvutakse uute Horvaatia kolleegidega. Neljapäeval leiab aset ka Santiago de Compostela töörühm.\nTäiskogu istungit saab jälgida täies mahus interneti vahendusel otse:\nTunne Kelami nädal Euroopa Parlamendis 24.06.-27.06.2013 27.06.2013\nJuuni viimane nädal Euroopa Parlamendis möödus fraktsiooni koosolekute tähe all, mis valmistusid järgmisel nädalal toimuvaks täiskoguistungiks.\nToimus erakorraline Euroopa Rahvapartei fraktsiooni delegatsiooni juhtide koosolek, mis arutas taaskord tekkinud patiseisu mitmeaastase finantsraamistiku läbirääkimistel.\nSamuti leidsid aset korralised töögrupid ning üldkoosolekud. Lisaks tavapärastele kohtumistele toimus sel nädalal ka ERP fraktsiooni kokku kutsutud hommikukohtumine Süüria ja Liibanoni patriarhidega.\nTeisipäeval kohtus Tunne Kelam ERP fraktsiooni Hispaania delegatsiooni liikmetega, et tutvustada neile äsja hispaania keeles ilmunud raamatut "Reunification of Europe". See teos on initsieeritud Tunne Kelami poolt ning ERP fraktsioon on selle praeguseks välja andnud 7 keeles ja kohe-kohe on välja tulemas ka e-raamatu versioon.\nSama päeva pärastlõunal kohtuti ERP fraktsiooni liikmetega Georgia esindajatega, et arutada olukorda Georgias.\nKolmapäev Euroopa Parlamendis oli Balti riikide päralt, toimus ASP maja 0 korruse ühe koridori nimetamine "Balti teeks", kus kõnelesid teiste hulgas nii EP president, Leedu Vabariigi president Daria Grybauskaite, Läti peaminister Valdis Dombrovskis ning EK volinik Siim Kallas, EP saadikud Vytautas Landsbergis, Vilja Savisaar-Toomast ning Sandra Kalniete. Suurele Balti rahvapeole oli kogunenud hinnanguliselt enam kui 300 inimest.\nNeljapäeval leiab aset väliskomisjoni koosolek, kus muude teemade hulgas arutatakse olukorda Iraanis presidendivalimiste järgselt.\nTunne Kelami nädal Euroopa Parlamendis 17.06.-20.06.2013 18.06.2013\nKäesolev komisjonide nädal on Tunne Kelamil tihe. Esmaspäevasl ja teisipäeval leiab aset väliskomisjoni koosolek, kus muuhulgas arutatakse järjest enam eskaleeruva olukorra üle Türgis. Kolmapäevasel julgeoleku- ja kaitsekomisjoni istungil tuleb ühe punktina arutelule antud komisjoni panus siseturu komisjoni poolt koostatud resolutsioonile EL küberstrateegia kohta. Selle panuse koostajaks on Tunne Kelam, julgeoleku- ja kaitsekomisjoni küberraportöörina.\nLisaks kohtub Tunne Kelam kolmapäeval Kasakhstanis inimõiguste eest seisvate organisatsioonide esindajatega.\nSama päeva lõuna ajal leiab aset ka Euroopa Stabiilsusinstrumendi triloogi (seadusandluse läbirääkimised EP, EL Nõukogu ning EK vahel) ettevalmistav koosolek.\nNeljapäev möödub Tunne Kelamile taaskord küberi tähe all, kus on ta on üheks kõnelejaks Iiri eesistumise, Euroopa Kaitseagentuuri ning Eesti Kaitseministeeriumi poolt korraldatud konverentsil EL küberalase koostöö teemal.\nTunne Kelami nädal Euroopa Parlamendis 10.06.-13.06.2013 10.06.2013\nEuroopa Parlament koguneb sel nädalal Strasbourgis oma täiskogu istungiks.\nOlulisemate EL siseteemade hulgas on EL Iiri eesistumise kokkuvõtmine, organiseeritud kuritegevuse, asüüliga ning Schengeniga seotud teemad.\nKolmapäevasel välisasjade debatil arutatakse transatlantiliste suhete tulevikku, olukorda Türgis, inimõiguste, sh. meedia ning usuvabaduse, olukorda maailmas.\nErandlikult leiavad selle täiskoguistungi jooksul aset kaks pidulikku istungit. Teisipäeval esineb pöördumisega Euroopa Parlamendi poole Sloveenia president Borut Pahor ning päev hiljem Portugali president Anibal Cavaco SIlva.\nKolmapäeval kell kolm mälestatakse EP külastussektoris asuva Balti riikidest küüditatutele pühendatud mälestustahvli juures 1941. aasta juuniküüditamist. Mälestustseremooniale on kutsutud EP saadikud ning töötajad, samuti Eesti, Läti, Leedu Strasbourgis asuv diplomaatiline esindus ning Euroopa Nõukogus töötavad Balti riikide inimesed.\nTeisipäeval peab Tunne Kelam ettekande Paneuroopa töögrupis, kus ta annab ülevaate Paneuroopa liikumisest Eestis.\nLisaks leiavad tavapäraselt aset fraktsioonide koosolekud ning töögrupid. Tunne Kelam osaleb naabrus- ja laienemistöögrupi kogunemisel.\nNeljapäeva hommikul toimub ka järjekordne EP-USA delegatsiooni koosolek.\nEuroopa Parlamendi täiskogu saab jälgida otse internetis:\nTunne Kelami nädal Euroopa Parlamendis 03.06.-06.06.2013 05.06.2013\nEsimene nime järgi suve nädal Euroopa Parlaemndis möödub fraktsioonide koosolekute tähe all, kuivõrd valmistutakse järgmisel nädalal toimuvaks EP täiskoguistungiks.\nTunne Kelam osaleb oma fraktsiooni (Euroopa Rahvapartei Grupp) välisasjade töögrupi töös ning korralisel fraktsiooni koosolekul. Lisaks leidis aset ka naabruspoliitika ning laienemise töögrupp.\nKolmapäev möödub Tunne Kelamil küberpäevana. Lõuna ajal tuleb kokku Euroopa Rahvapartei partei peakorteris ERP nõuandev kogu küberi teemadel.\nPärastlõunal kõneleb Tunne Kelam European Voice´i korraldatud konverentsil küberist ning rahvusvahelise koostöö aspektidest. (http://www.europeanvoice.com/page/cyber-security-programme/3751.aspx )\nNeljapäeval leiab aset väliskomisjoni koosolek ning lisaks huvitav ERP fraktsiooni korraldatud energia siseturu kuulamine.\nTunne Kelami nädal Euroopa Parlamendis 27.05. - 30.05.2013 28.05.2013\nMai viimane nädal Euroopa Parlamendis on väga kiire, toimumas on komisjonide koosolekud, konverentsid ja erinevad temaatilised üritused.\nErakorralise väliskomisjoni koosolek esmaspäeval kohtus Ukraina välisministri ja ÜRO 67. peaassamblee presidendiga.\nTeisipäeval leidis aset väliskomisjoni, iiri eesistustumise, EL välisteenistuse ja European Policy centre koostöös korraldatud konverents, mis pühendub EL kui rahutegija rollile. Teisipäeva pärastlõunal toimus avatud esimeeste konverents, kus olukorrast ELis andsid ülevaate Euroopa Liidu Nõukogu president van Rompuy ja Euroopa Komisjoni president Barroso.\nTeisipäeva lõuna ajal toimus Tunne Kelami egiidi all, koostöös Euroopa Julgeoleku Organisatsiooniga (European Organisation for Security) parlamendiliikmete kohtumine Euroopa Komisjoni, teadusasutuste ja erasektori esindajatega, et arutada julgeolekualaste teadusuuringute väljavaateid tulevases teadusuuringute raamistikus Horizon 2020 ning üldiselt Euroopa Liidu uues eelarveraamistikus.\nKolmapäev on pühendatud väliskomisjoni koosolekule. Sama päeva õhtul leiab EP-s aset EL-Kashmiiri nädala avamine, kus tervitussõnad ütleb ka Tunne Kelam.\nNeljapäev jätkub väliskomisjoni koosolekuga.\nEuroopa Parlamendi komisjonide koosolekuid saab internetis jälgida otse:\nTunne Kelami nädal Euroopa Parlamendis 20.05.-23.05.2013 20.05.2013\n30. aprillil väisab Tunne Kelam Viljandimaad 29.04.2013\nHommikupoolikul oleme Karksi-Nuias - külastame AS Textuuri ja kohtume juhataja Argo Jõgiga. Kell 12:00-13:00 annab Tunne Kelam gümnaasiumis ühiskonnaõpetuse tunni vanemate klasside õpilastele. Loe lisaks\nTunne Kelami nädal Euroopa Parlamendis 22.04.-25.04.2013 22.04.2013\nTihe töönädal algab esmaspäeval väliskomisjoni koosolekuga, mis kestab ka terve teisipäeva. Väliskomisjoni liikmete ette astuvad muu hulgas Saudi Araabia justiitsminister, Austraalia välisminister ning Nigeeria peapiiskop. Teisipäeva pärastlõunasel sessioonil tuleb volinik Georgieva rääkima humanitaarolukorrast Süürias ja Liibanonis. Väliskomisjoni koosoleku lõpetab ühisistung inimõiguste allkomisjoniga, kus kohtutakse 2005. aastal Sahharovi mõttevabaduse auhinna võitnud Damas de Blanco liikumise inimestega Kuubalt.\nKa Vaba Kuuba sõprade rühmitus kohtub Damas de Blanco liikmetega kolmapäeva hommikul.\nKolmapäev ja neljapäev jätkuvad julgeoleku- ja kaitsekomisoni koosolekuga, kus arutatakse olukorda Afghanistanis. Komisjoni liikmete ette astuvad nii EL eriesindaja Afghanistanis, kui ka EUPOLi Afghanistani juht. Lisaks leiab aset kuulamine droonide teemal ning nende seos inimõigustega.\nTunne Kelami nädal Euroopa Parlamendis 15.04.-18.04.2013 15.04.2013\nTäiskogu nädal Strasbourgis on algamas. Peatähelepanu kuulub seekord eelarve ja rahandusega seotud küsimustele ning EL laienemisraportitele.\nEsmaspäeva õhtu keskendub peamiselt kasvuhoonegaaside saastekvootidega kauplemise reeglitele. Teisipäev toob esmalt arutelu Euroopa Liidu tuleviku üle Soome peaministri Jyrki Kataineni osavõtul. Pärastlõuna keskendub peaaegu täielikult 2011. aasta eelarve täitmise heakskiitmisele, arutelule tuleb 50 raportit.\nKolmapäevane plenaaristung arutab olukorda Ungari põhiseaduse ümber ning Küprose finantskriisi. Päeva teisel poolel keskendutakse Horvaatia seirearuande, Türgi, Montenegro, Serbia eduaruannete ning Kosovo Euroopaga integreerumise arutamisele. Lisaks võetakse luubi alla EL Arktika piirkonna strateegia.\nNeljapäev võtab kokku Euroopa kodanikualgatuse esimese toimimisaasta.\nLisaks täiskogule leiavad tavapäraselt aset fraktsioonide koosolekud ning töögrupid. Tunne Kelam osaleb Euroopa Rahvapartei fraktsiooni koosolekutel, väliskomisjoni ettevalmistaval koosolekul ning naabruspoliitika töögrupis. Fraktsiooni koosolekule on seekord oodata ka Ungari peaministrit Viktor Orbani, kellelt päritakse aru põhiseaduse ümber toimuva kohta. Väliskomisjoni ettevalmistav koosolek arutab muu hulgas välisfinantsinstrumentide trialoogide seisu, Tunne Kelam annab ülevaate Euroopa Stabiilsusinstrumendi trialoogi seisust. Samuti veab Tunne Kelam erakorraliste resolutsioonide läbirääkimistel ERP fraktsiooni nimel Kasakhstani resolutsiooni läbirääkimisi.\nTeisipäeval leiab nagu alati aset ka Paneuroopa töögrupp, kuhu seekord on oodata Nikola Popovskit, Makedoonia välisministrit, arutamaks Makedoonia EL liitumisläbirääkimiste hetkeseisu ning tulevikuplaane.\nNeljapäevasel erakorralisel väliskomisjoni istungil annab Prantsusmaa välisminister Laurent Fabius ülevaate olukorrast Saheli piirkonnas ning Süürias.\nKõiki EP täiskogu- ning komisjoni istungeid saab jälgida otse: http://www.europarl.europa.eu/ep-live/et/schedule\nTunne Kelami nädal Euroopa Parlamendis 08.04.-11.04.2013 09.04.2013\nSel nädalal valmistutakse järgmise nädala täiskoguistungiks. Toimuvad fraktsioonide töögrupid ning üldkoosolekud.\nEsmaspäeval leidis aset väliskomisjoni koosolek ning kolmapäeval osaleb Tunne Kelam julgeoleku- ja kaitsekomisjoni visiidil Euroopa Kaitseagentuuri Brüsselis.\nTeisipäeval juhtis Tunne Kelam Balti-Euroopa toetusrühma koosolekut, kus esines Kenneth Kumenius, EnSaCo projektijuht, kes kõneles Läänemere äärsete riikide koostööst ja ettevalmistusest võimaliku õlireostusega toimetulekul. Lähem informatsioon www.ensaco.fi.\nNeljapäeval leiab lisaks muudele kohtumistele aset ka väliskomisjoni ning arengukomisjoni ühisarutelu, kus keskendutakse immigratsiooni temaatikale maailmas.\nTunne Kelami nädal Euroopa Parlamendis 25.03.-28.03.2013 26.03.2013\nEuroopa Parlament lõpetab märtsikuu kõigi aegade kõige külmema märtsikuu tähe all Belgias.\nTunne Kelam tegeleb peamiselt Läänemere regiooni teemadega ning Iraani teemadega sel nädalal. Teisipäeval leiab aset Iraagi delegatsiooni koosolek, mis on pühendatud süvenevale humanitaarkriisile Ashrafi põgenikelaagri elanike ümberasustamisel.\nSeejärel juhib Tunne Kelam Balti-Euroopa toetusrühma koosolekut, kus kõnelejateks on Läänemere maade nõukogu juhtisikud.\nKolmapäeva õhtul näidatakse Euroopa Parlamendis Tunne Kelami egiidi all filmi "Free China". Filmitegijad, kes on erinevate filmidega võitnud mitmeid mainekaid auhindu, portreteerivad selles filmis eelkõige Falun Gongi liikumise kannatusi Hiinas.\nSama päeva lõuna ajal tähistatakse Euroopa Parlamenis Iraani uus aastat, Novruzi. Kahjuks ei ole seekord tegemist rõõmsa peoga, vaid samuti Ashrafi põgenikelaagrile pühendatud koosolekuga.\nTunne Kelami nädal Euroopa Parlamendis 18.03.-21.03.2013 18.03.2013\nAlgava kevade esimene nädal tuleb Tunne Kelamile väga töine. Lisaks korralistele komisjonide koosolekutele, tuleb Tunne Kelamil sõna võtta erinevatel konverentsidel.\nJulgeoleku- ja kaitsekomisjoni koosolekul teisipäeval arutatakse EL välisteenistuse rolli ja selle osa ühise julgeoleku- ja kaitsepoliitika elluviimises. Komisjoni koosoleku raames leiab aset ka kuulamine, mis keskendub meremõõtmele ühises julgeoleku- ja kaitsepoliitikas.\nVäliskomisjon tuleb kokku nii kolmapäeval kui neljapäeval ning keskseteks teemadeks on seekord EL kandidaatriikide eduraportid, transatlantilised suhted, EL välisteenistuse ülesehitus ja toimimine, meediavabadus maailmas. Erikülalisena astub väliskomisjoni ette Norra välisminister Espen Barth Eide, et arutada EL-Norra suhteid, arenguid Lähis-Idas ning Kõrg-Põhjas.\nKomisjonide kõrval leiab EP-s ja selle ümbruses aset mitu konverentsi. Teisipäeva hommikut alustab Tunne Kelam avasõnadega EL julgeoleku teemadega tegeleval konverentsil, mis keskendub avalik-erasektori partnerlusele antud vallas ning selle rollile Horizon2020 uurimus- ja innovatsiooni programmise. Sama päeva pärastlõunal kõneleb Tunne Kelam Euroopa mälu- ja südametunnistuse konverentsil EP-s.\nKolmapäeva hommik algab varajase hommikubriifinguga, kus Euroopa Rahvapartei fraktsiooni liikmed kohtuvad Vene opositsiooni aktivistidega.\nKolmapäeva pärastlõunal leiab aset avatud EP presidentide konverents, millest kutsutakse osa võtma kõiki EP liikmeid ning kus EL Nõukogu president van Rompuy ja EK president Barroso annavad ülevaate olukorrast EL-s.\nKõiki komisjonide koosolekkuid saab jälgida otse: http://www.europarl.europa.eu/ep-live/et/schedule\nTunne Kelami nädal Euroopa Parlamendis 11.03.-14.03.2013 11.03.2013\nTunne Kelami nädal Euroopa Parlamendis 04.03.-07.03.2013 04.03.2013\nMärts on alanud Brüsselis päikeseliselt, kuigi töönädal tõotab tulla väga töine. Aset leiavad nii fraktsioonide kui ka komisjonide koosolekud.\nEsmaspäev algab Euroopa Rahvapartei fraktsiooni korraldatud kohtumisega, kuhu on kokku tulnud esindajad rahvusparlamentidest ning koos Euroopa Parlamendi liikmetega arutatakse Euroopa tuleviku üle.\nPärastlõunal jätkub päev väliskomisjoni korralise koosolekuga. Lisaks toimuvad sel nädalal väliskomisjoni erakorralised kohtumised, mille raames kohtuttakse näiteks Myanmari välisministri U Wunna Maug Lwiniga.\nTeisipäeval ja kolmapäeval leiavad aset fraktsioonide koosolekud. Tunne Kelam osaleb nii välisasjade töögrupis, kui fraktsiooni üldkoosolekul.\nLisaks osaleb Tunne Kelam küberteemalisel kohtumisel, transatlantilisi suhteid arutaval briifingul.\nNeljapäev on pühendatud julgeoleku- ja kaitsekomisjonile. Hommik algab ERP fraktsiooni liikmetele mõeldud briifinguga, kus kohtutakse DG Entreprise ja Industry (Euroopa Komisjon) asejuhiga, et arutada Euroopa kaitsetööstuse tuleviku üle. Sellele järgneb julgeoleku- ja kaitsekomisjoni korraline koosolek.\nKõiki EP komisjonide koosolekuid saan jälgida otse internetis (va. in camera osasid):\nTunne Kelami nädal Euroopa Parlamendis 25.02.-28.02.2013 26.02.2013\nEesti Vabariigi sünnipäeva järgne nädal Euroopa Parlamendis möödub peamiselt komisjonide ja fraktsioonide koosolekute tähe all. Tunne Kelam osaleb julgeoleku- ja kaitsekomisjoni töös ning oma fraktsiooni koosolekul. Lisaks leidis aset paneuroopa töögrupp, kus arutati Ukraina tuleviku üle, samal teemal kohtus Tunne Kelam ka Ukraina eksiilkongressi presidendi Eugene Czolijiga.\nTeisipäeva õhtul osaleb Tunne Kelam filmi "Laulev revolutsioon" linastusel Brüsselis ning arutleb filmis näidatud sündmuste üle tudengitest vaatajaskonnaga.\nKolmapäeval toimuvad nii fraktsiooni, kui ka fraktsiooni juhatuse koosolekud ning fraktsiooni naabruspoliitika töögrupp. Lisaks kohtutakse Kasakhstani inimõiguste esindajatega ning Läti ajakirjanikega.\nEuroopa Parlamendi täiskogu ning komisjonide istungeid saab vaadata otseülekandes: www.europarl.europa.eu\nTunne Kelami nädal Euroopa Parlamendis 18.02.-21.02.2013 18.02.2013\nEesti Vabariigi aastapäeva nädal Brüsselis möödub tiheda graafikuga komisjoninädala tähe all.\nEsmaspäeval ja teisipäeval leiab aset väliskomisjoni koosolek, kus muuhulgas arutatakse EL välisteenistuse korraldust, meedivabaduse olukorda maailmas. Lisaks kohtutakse Iiri asepeaministri ja välisministri Eamon Gilmore´iga ning Montenegro parlamendi spiikri Ranko Krivokapiciga.\nJulgeoleku- ja kaitsekomisjoni koguneb kolmapäeval ja neljapäeval, et arutada võimalikke arengusuundi, mida hõlmata aasta lõpus toimuval kaitseministrite nõukogul. Neljapäeval leiab aset ühine istung väliskomisjoniga, kus kohtutakse Rootsi välisministri Carl Bildti, Poola välisministri Radowslaw Sikorsiga.\nTunne Kelami nädal Euroopa Parlamendis 04.02.-07.02.2013 04.02.2013\nAlgav täiskoguistung Strasbourgis koondab endas tavapäraselt väga palju erinevaid teemasid. Selle nädala üheks olulisemaks sündmuseks on aga Euroopa Komisjoni poolt lubatud kõikehõlmava EL küberjulgeoleku strateegia esitlemine 5. veebruaril. Strateegiat oodati juba eelmise aasta septembriks, kahjuks aga lükati selle esitlemine mitu korda edasi.\nÜheks suuremaks teemaks seekord on EL ühtne kalanduspoliitika, mis on aegade algusest peale pakkunud palju riikidevahelist tüliainet. Lisaks arutatatakse VKEde rahastamisvõimaluste parandamise üle, valmistutakse eelseisvaks EL Ülemkoguks, võetakse kokku Euroopa poolaasta. Täiskogule tuleb teisipäeval Euroopa tuleviku üle arutama prantsuse president Francois Hollande. Kolmapäeval aset leidval pidulikul istungil peab EP ees kõne Tuneesia president Moncef Marzouki.\nKolmapäeva pärastlõunane välisasjade debatt arutab kurdi küsimust Türgis, ÜRO inimõiguste nõukogu 22. istungjärku ning ÜRO kliimamuutuste konventsiooni.\nLisaks täiskoguistungile toimuvad korrapärased fraktsiooni koosolekud ning ettevalmistavad töögrupid. Samuti leiab aset Euroopa Rahvapartei fraktsiooni Schumani fondi juhatuse koosolek.\nLisaks osaleb Tunne Kelam nii paneuroopa töögrupis kui ka Santiago de Compostela tugirühma koosolekutel.\nTäiskoguistungit saab alati jälgida otse, samuti kõiki komisjonide koosolekuid:\nTunne Kelami nädal Euroopa Parlamendis 28.01.-31.01.2013 29.01.2013\nTunne Kelami nädal Euroopa Parlamendis 21.01.-24.01 21.01.2013\nTõeliselt talvine nädal Brüsselis algab väliskomisjoni koosolekuga, kuhu tuleb kõnelema prantsuse välisminister Laurent Fabius, et anda aru viimaste arengute kohta Malis. Väliskomisjoni koosolek jätkub ka terve homse päeva. Kolmapäeval ja neljapäeval leiab aset julgeoleku- ja kaitseallkomisjoni koosolek. Neljapäeva hommikul toimub kahe komisjoni ühiskoosolek, kus arutatakse Mali olukorda ning võimalikku EL missiooni sinna.\nTäna lõuna ajal osaleb Tunne Kelam Euroopa Rahvapartei (IRL emaerakond) nõuandvas kogus, mis koostab ERP küberjulgeoleku poliitikat.\nTeisipäeval toimub ERP fraktsiooni väliskomisjoni liikmete nõupidamine ning Euroopa Parlamendi ülefraktsioonilise Inimõiguste ja Demokraatia grupi kohtumine.\nSama päeva õhtul leiab aset Iiri eesistumisele pühendatud kirjandusõhtu Booker auhinna võitnud iiri kirjaniku John Banville´iga ning samuti rahvusvahelisele Holokausti mälestamise päevale pühendatud pidulik vastuvõtt, samas leiab aset ka tseremoonia, kus üks parlamendi ruumidest hakkab kandma Raoul Wallenbergi nime.\nKolmapäev algab Microsofti Brüsseli esinduses, kus toimub kõrgetasemeline seminar teemal: "Successes and shortfalls of Northern Competitiveness", kus üheks peaesinejaks on Eesti Vabariigi president.\nPärastlõunal kohtuvad ERP fraktsiooni julgeoleku- ja kaitseallkomisjoni liikmed ning leiab aset ka komisjoni koosolek.\nNeljapäeval julgeoleku- ja kaitseallkomisjoni koosolek jätkub ning samuti tuleb kokku Iraagi delegatsioon.\nKõiki EP komisjonide koosolekuid saab jälgida otse EP kodulehe vahendusel (va. eriti delikaatsete päevakorrapunktide korral, kui istung toimub in camera)\nTunne Kelami nädal Euroopa Parlamendis 14.01.-17.01.2013 14.01.2013\nTunne Kelami nädal Euroopa Parlamendis 07.01.-10.01.2013 07.01.2013\nEuroopa Parlament alustab 2013 aastat fraktsiooninädalaga, mis valmistab ette fraktsioonide seisukohad eelseisvaks täiskogunädalaks. Tunne Kelam osaleb nii Euroopa Rahvapartei fraktsiooni koosolekul, kui ka fraktsiooni välisasjade töögrupis.\nLisaks leiab teisipäeval aset fraktsiooni naabruspoliitika töögrupp.\nKolmapäeva pärastlõunal toimub ERP korraldatud Venemaa teemaline seminar, millele järgneb väliskomisjoni briifing EL-Venemaa tippkohtumisest ning EP Vene Delegatsiooni visidiist Venemaal detsembris.\nTunne Kelami nädal Euroopa Parlamendis 10.12.-13.12.2012 10.12.2012\n2012. aasta viimane täiskoguistung Strasbourgis on aastalõpule kohaselt töine. Kõige olulisem sel nädalal on Euroopa insitutsioonide mätta otsast vaadates 2012.aasta lisaeelarve ning 2013. aasta eelarve vastuvõtmine, kus Euroopa Parlament seisis selle eest, et EL poliitikad ka teostatud saaksid, nii ei jää Erasmuse programm rahast ilma, nagu veel hiljuti oli oht.\nLisaks aruatakse kaubandus- ja assotsieerimisleppeid Lõuna-Ameerika riikidega, Euroopa patendi üle. Esitatakse EP seisukohad eelseisvaks EL Ülemkogu kohtumiseks. Kolmapäeva pärastlõunasel välisasjade debatil tulevad suurde saali inimiõigused ja neid puudutavad raportid, EL-Venemaa vaheline uus leping, olukord Egiptuses ja Ukrainas.\nKolmapäeval alustatakse tööd Nobeli rahupreemia tseremooniaga. Täna, 10.detsembril võtab EL vastu Nobeli rahupreemia, mis on antud ajaloo kõige suurejoonelisemale rahuprojektile - Euroopa Liidule.\nSama päeva keskpäeval antakse üle Euroopa Parlamendi Sahkarovi mõttevabaduse auhind, millega tunnustatakse mõttevabaduse eest võitlejaid. Selle aasta laureaatideks on Nasrin Sotoudeh, vangistatud inimõiguste eest võitleja ja advokaat ning Jafar Panahi, tuntud Iraani filmitegija, kes eriti juhib tähelepanu vaeste olukorrale Iraanis.\nLisaks täiskoguistungile leiavad aset ka väliskomisjoni koosolekud, kus vahetatakse mõtteid Sakharovi auhinna laureaatide esindajatega ning kuulatakse Küprose eesistuja briifingut välisasjade Nõukogul toimunust.\nKolmapäeval osaleb Tunne Kelam France24 teledebatil, mis arutab EL innovatsioonivõimekust.\nVaata EP täiskogu otse: http://www.europarl.europa.eu/ep-live/en/schedule/\nTunne Kelami nädal Euroopa Parlamendis 03.12. - 06.12.2012 03.12.2012\nEsimese advendi järgne nädal Euroopa Parlamendis on seganädal, kus toimuvad fraktsioonide ettevalmistavad koosolekud järgmise nädala täiskoguistungiks ning komisjonide koosolekud.\nTunne Kelam osaleb väliskomisjoni ning julgeoleku- ja kaitsekomisjoni koosolekutel, fraktsiooni välisasjade töögrupi ning fraktsiooni üldkoosolekul.\nTeisipäeval kõneleb Tunne Kelam Friends of Ahmadyya suurel konverentsil ning samuti ajaloo- ja tulevikukonverentsil "Reconciliation - the foundation of prosperous future".\nTeisipäeva õhtu ja kolmapäev mööduvad Tunne Kelamile Euroopa palvushommikusöögi tähe all. Teisipäeva õhtul toimub pidulik õhtusöök ning kolmapäeva hommikul kogunevad sajad inimesed Euroopa Parlamenti Euroopa palvushommikusöögile. Ka Tunne Kelami abikaasa Mari-Ann Kelam tuleb sel nädalal selleks Brüsselisse.\nNeljapäeval esineb Tunne Kelam CES (Centre for European Studies - Euroopa Rahvapartei mõttekoda) konverentsil, mis on pühendatud Läti eduloole "From Tough Reforms to Eurozone Membership: Latvia´s Road to Growth". Peaesinejaks on Läti peaminister, Valdis Dombrovskis. Samuti võtavad sõna Euroopa Rahvapartei esimees Wilfried Martens ning Euroopa Rahvapartei fraktsiooni esimees Joseph Daul.\nTunne Kelami nädal Euroopa Parlamendis 26.11.-29.11.2012 26.11.2012\nTunne Kelami nädal algas külastusega Valgamaale, et tähistada seal kodanikupäeva.\nEuroopa Parlamendis on tegemist komisjonide nädalaga. Tunne Kelam osaleb nii väliskomisjoni kui ka julgeoleku- ja kaitsekomisjoni koosolekutel.\n(jälgi koosolekuid otse: http://www.europarl.europa.eu/ep-live/et/committees )\nHomme hommikul esineb Tunne Kelam oma Rumeenia kolleegi L.Tökesi poolt korraldatud konverentsil, mis esitleb raamatut Rumeenia revolutsioonist.\nLisaks võtab Tunne Kelam osa ERP fraktsiooni mõttekoja European Ideas Network seminarist, mis arutleb poliitiliste maailmavaadete arengute üle.\nNeljapäeval sõidab Tunne Kelam EP USA delegatsiooniga Washingtoni Transatlantic Legislators Dialogue kohtumisele, kus muuhulgas arutatakse ka EL ja USA küberalase koostöö süvendamist.\nKodanikupäeva konverents ja kutsevaliku päev Valgas 26.11.2012\n26. novembril kell 10.00-14.00 osaleb Tunne Kelam Valga Kultuuri- ja Huvialakeskuses (Kesk tn 1) toimuval kodanikupäeva konverentsil ja kutsevaliku päeval. Ürituse moderaator on Rein Toomla. Tunne Kelami ettekande teemaks on Euroopa Liidu neli põhivabadust. Loe lisaks\nArutelu "Mis toidab võõraviha - hirm, eelarvamused, ükskõiksus?" 25.11.2012\n25. novembril kell 15:00-16:00 osaleb Tunne Kelam Tallinnas Solarise keskuse aatriumis toimuval arutelul "Mis toidab võõraviha - hirm, eelarvamused, ükskõiksus?", mis võtab vaatluse alla Euroopa heaoluühiskondade suhtumise võõrastesse, selle seose sundrände ning sallimatusega. Loe lisaks\nKonverents ja esitlus: Konservatiivne välis- ja julgeolekupoliitika 23.11.2012\nKoolituskeskus Pro Patria korraldab reedel, 23. novembril 2012 Nordic Hotel Forumi konverentsikeskuses (Tallinn, Viru Väljak 3, www.nordichotels.eu) konverentsi ja raamatuesitluse: KONSERVATIIVNE VÄLIS- JA JULGEOLEKUPOLIITIKA. Loe lisaks\nTunne Kelami nädal Euroopa Parlamendis 19.11.-22.11.2012 19.11.2012\nTunne Kelami nädal Euroopa Parlamendis 12.11.-15.11.2012 13.11.2012\nTunne Kelami nädal algas seekord Eestis, kus ta koos Riigikogu liikmetega võttis vastu Iraani opositsiooni (PMOI) liidri Maryam Rajavi, kes saabus Eestisse toetust otsima nii Iraani opositisoonile, kui ka Ashrafi põgenikelaagri olukorra humanitaarseks lahendamiseks.\nTäiskogule eelneval nädalal valmistatakse tavakohaselt ette seisukohad järgmisel nädalal toimuvaks. Tunne Kelam võtab osa nii välisasjade töögrupist, kui fraktsioonis koosolekust.\nLisaks leiab aset nii Iraagi delegatsiooni, kui väliskomisjoni koosolek.\nNeljapäeva leiab aset erakorraline Balti Euroopa intergrupp, kus kohtutakse Hansa parlamendi esindajataga ning arutatakse Läänemere piirkonnaga seonduvat.\nTunne Kelami nädal Euroopa Parlamendis 05.11.-08.11.2012 06.11.2012\nTunne Kelami nädal Euroopa Parlamendis 22.10.-26.10.2012 22.10.2012\nTunne Kelami nädal Euroopa Parlamendis 15.10.-18.10.2012 15.10.2012\nOktoobri kesknädal on Euroopa Parlamendis fraktsioonide päralt. Toimuvad nii fraktsiooni koosolekud, kui ka fraktsioonide töögrupid, et valmistuda järgmisel nädalal toimuvateks plenaaristungiteks.\nTeisipäeva õhtul liiguvad Euroopa Rahvapartei fraktsiooni saadikud Bucharesti suunas, kus toimub esmalt fraktsiooni väljasõiduistung ning seejärel Euroopa Rahvapartei erakonna kongress. Tunne Kelam osaleb mõlemal üritusel, olles ERP kongressil ka delegaat.\nFraktsiooni ja erakonna ühistel istungitel arutatakse Euroopa majandusolukorda, regionaalpoliitikat, sotsiaalpoliitikat ja interneti vabaduse küsimust.\nErakonna kongressile tulevad lisaks liikmeserakondade delegaatidele kokku pea kõik ERP perekonda kuuluvad riigipead, nende hulgas Angela Merkel, Donald Tusk, Fredrik Reinfeldt, Valdis Dombrovskis ja ka Euroopa Komisjoni president Jose Manuel Barroso. IRLi nimel võtab kongressi ees sõna erakonna esimees Urmas Reinsalu.\nTunne Kelami nädal Euroopa Parlamendis 08.10.-11.10.2012 08.10.2012\nKäesolev nädal tähendab Tunne Kelami jaoks tema küberjulgeoleku ja -kaitse raporti vastuvõtmist väliskomisjonis. Pikaajalise lobbytöö tulemusena ning nüüd ligi pool aastat kestnud töö tulemusena on antud raportiga seotud protsess lõpuks saabunud oma otsustavasse faasi, kus Euroopa Parlament otsustab oma suuniste ja soovituste üle, kuidas Euroopa Liit ja selle liikmesriigid peaksid edasi liikuma. Hääletus leiab aset kolmapäeval vahemikus 15.00-16.30 CET.\nTeine oluline hääletus sellel nädalal on hääletus Sakharovi mõttevabaduse auhinna kandidaatide üle, mis toimub teisipäeva pärastlõunal. Kolmapäeva õhtul leiab aset ka igaaastane mõtetevahetus Sakharovi auhinna laureaatide ja kandidaatidega.\nSel nädalal toimuvad nii välis- kui ka kaitse- ja julgeoleku komisjonide koosolekud. Teiste hulgas kohtutakse HR/VP Cathy Ashtoniga, kes annab ülevaate UNGA-l toimunust.\nLisaks tavapärastele koosolekutele toimub teisipäeva pärastlõunal EPP korraldatud seminar kristlaste olukorrast Lähis-Idas. Neljapäeva hommikul osaleb Tunne Kelam European Security Round Table poolt korraldatud hommiku briifingul, mille teemaks on: Cyber Security - the European Threat Landscape.\nTunne Kelami nädal Euroopa Parlamendis 01.10.-05.10.2012 02.10.2012\nOktoober algas Brüsselis suviselt, Euroopa Parlamendis seganädala tähe all, kus toimuvad fraktsioonide ning komisjonide koosolekud.\nEuroopa Rahvapartei fraktsiooni eestvedamisel leiab teisipäeval aset konverents kristlaste kiusamise kohta Euroopas, kus kõnelevad erinevad klerikaalsed ja ilmalikud eksperdid.\nERP laienemistöögrupp keskendub viimastele valimistele Valgevenes, Gruusias ning samuti olukorrale Ukrainas. Kolmapäeval kohtub ERP majandustöögrupp koos rahvusdelegatsioonide juhtidega, et arutada ja välja töötada ERP seisukohta tulevase pankade järelvalve süsteemi kohta.\nErakorralisel väliskomisjoni istungil kohtutakse Tuneesia valitsuse juhi, Hamadi Jebaliga.\nTunne Kelami nädal Euroopa Parlamendis 24.09. - 27.09. 2012 25.09.2012\nTavapäraselt oleks käesolev nädal täiskoguistungi nädal, kuid sel aastal otsustas Euroopa Parlament oma teise septembri täiskogu viia kokku oktoobri täiskogu, nii toimuvad sel nädalal komisjonide koosolekud.\nTeisipäevasel välis-, arengu- ja inimõigustekomisjonide ühiskoosolekul esitleti Andrei Sakharovi mõttevabaduse auhinna kandidaate. Sama päeval toimub ka erakorraline väliskomisjoni koosolek, kus parlamendisaadikute ette astub EL Kuuba delegatsiooni uus juht Herman Portocarero.\nLisaks leiab aset terve teisipäeva kestev Iraagi delegatsiooni koosolek ning Iraagi parlamendi ja Euroopa Parlamendi ühisassamblee.\nTeisipäeva pärastlõunal esines Tunne Kelam Eestit esindava MEPina World Harmony Run üritusel. (http://www.worldharmonyrun.org/)\nKibe töö käib ka Tunne Kelami küberjulgeolekku ja -raporti kallal, kus kohtutakse variraportööridega ning koostatakse kompromissparandusettepanekuid ning esialgseid hääletusnimekirju.\nKolmapäeval osaleb Tunne Kelam Euroopa Rahvapartei poolt korraldatud lõunal, mille teemaks on religioonidevaheline dialoog.\nLisaks kohtub Tunne Kelam Esindamata Rahvaste Organisatsiooniga, et arutada inimõigusi Iraanis, Pakistanis ja Afghanistanis.\nTunne Kelami nädal Euroopa Parlamendis 17.09.-20.09.2012 17.09.2012\nKäesolev nädal Euroopa Parlamendis möödub Tunne Kelamile märksõna küber all. Nimelt on kohe esmaspäeval julgeoleku- ja kaitsekomisjonis arutelul Tunne Kelami raport küberjulgeolekust ja -kaitsest. Kui raporti kavandi esimene arutelu toimus vahetult enne suvepuhkusele minekut, siis nüüd arutatakse esitatud parandusettepanekuid. Lähinädalatel peaks toimuma raporti vastuvõtmine komisjonis ning seejärel kas oktoobris või novembris täiskoguistungil.\nEsmaspäeva ennelõunal kõneles Tunne Kelam Tiibetit toetaval demonstratsioonil, tuues paralleele Eesti vabadusliikumisega ning rõhutas, et sarnase kogemuse läbielanuna tuleb väikeriikidel nagu Eesti, aidata ka teisi. Üritusel anti avapauk ülemaailmsele aktsioonile - Flame for Truth - Tiibeti toetuseks, mis saab läbima ka Eestit.\nLisaks julgeoleku- ja kaitsekomisjoni koosolekule toimuvad ka väliskomisjoni ning Iraagi delegatsiooni koosolekud.\nTunne Kelami nädal Euroopa Parlamendis 10.09. - 13.09.2012 10.09.2012\nUuel hooajal uue hooga, Euroopa Parlamendi esimene täiskoguistung Strasbourgis on algamas. Olulisemateks teemadeks hooaja esimesel istungil on taaskord EL olukord kolmapäeva hommikul, samuti ühine välis- ja julgeolekupoliitika teisipäeva pärastlõunal. Lisaks arutatakse kohtusüsteemi poliitilist kasutamist Venemaal, poliitilise olukorra üle Rumeenias, kuriteoohvrite õiguste ning neile pakutava toe ja kaitse miinimumnõuete üle. Samuti käsitletakse ravimiohutuse temaatikat, laevakütuste väävlisisaldust, energiatõhusust ning teisi teemasid.\nAset leiavad ka fraktsiooni ettevalmistavad koosolekud ning töögrupid. Samuti toimub järjekordne paneuroopa töögrupp, kuhu tuleb EP ja Euroopa Nõukogu parlamentaarse assamble koostööd arutama ENPA esimees Jean-Claude Mignon.\nNeljapäeva hommikul toimub erakorraline väliskomisjoni koosolek, kus leiab aset laienemisraporti hääletus.\nSoovime kõigile sisukat ja edukat uut hooaega!\nTunne Kelami nädal Euroopa Parlamendis 09.07.-12.07.2012 09.07.2012\nHooaja viimane korraline töönädal Euroopa Parlamendis on komisjonide nädal. Tunne Kelam osaleb väliskomisjoni ning julgeoleku- ja kaitsekomisjoni töös.\nVäliskomisjoni kavas on väga olulised hääletused, nimelt võetakse vastu EP ettepanekud välisrahastusinstrumentide üle (sh. European Neighbourhood Instrument, Pre-Accession Assistance, European Partnership Instrument, Instrument for Development Cooperation and Instrument for the promotion of Human Rights and Democracy worldwide, Instrument for Stability). Tunne Kelam on juba aastaid oma fraktsiooni eestkõneleja Stabiilsusinstrumendi teemal, koostades antud raportile ka Euroopa Rahvapartei fraktsiooni hinnangu.\nKolmapäevasel julgeoleku- ja kaitsekomisjoni istungile tuleb arutelule Tunne Kelami koostatud raport küberjulgeolekust ja küberkaitsest, mille eesmärgiks on lähtudes ühisest julgeoleku- ja kaitse poliitikast, olla suunda näitavaks EL üldiselt. Raporti peamiseks sõnumiks on kohene vajadus arendada nii EL kui ka liikmesriikide tasandil globaalsed küberjulgeoleku ning küberkaitse strateegiad, mis kataksid puuduolevad poliitikaalad ning koordineeriks juba eksisteerivad poliitikad. Kolmapäeval toimub raporti esmane arutelu, seejärel saavad teised parlamendisaadikud raportile kuni 6. septembrini esitada parandusettepanekuid. Lõplik EP seisukoha kujundamine ja heakskiit leiab aset loodetavasti novembris toimuval täiskoguistungil.\nJärgmine Tunne Kelami nädala ülevaade ilmub 3.ndal septembril! Kaunist suve!\nTunne Kelami nädal Euroopa Parlamendis 02.07.-05.07.2012 02.07.2012\nTunne Kelami nädal Euroopa Parlamendis 25.06.-28.06.2012 25.06.2012\nJuuni viimane nädal Euroopa Parlamendis möödub fraktsiooni koosolekute tähe all. Tunne Kelam osaleb nii fraktsiooni üldkoosolekul kui välisasjade töögrupis, mis valmistuvad järgmise nädala täiskoguistungiks. Teisipäeva õhtul liigub fraktsioon Soome, Turku, kus toimub Euroopa Rahvapartei fraktsiooni väljasõiduistung. Kolmepäevasel istungil arutatakse naabruspoliitikat, Läänemerestrateegia arenguid, EL tööstuspoliitika tuleviku üle, demograafia küsimusi.\nSõnavõtuga astuvad üles nii Alexander Stubb, praegune Soome Euroopa asjade ning väliskaubanduse minister, ning endine Euroopa Parlamendi liige, kes on EPst pärineva Läänemere strateegia üks põhiautoreid. Samuti astub üles Jyrki Katainen, Soome peaminister ning Kansallinen Kookomuse esimees.\nTunne Kelam esineb sõnavõtuga Läänemerestrateegia blokis ning arutleb julgeoleku teemade üle Läänemere piirkonnas.\nTunne Kelami nädal Euroopa Parlamendis 18.06.-21.06.2012 18.06.2012\nKäesolev nädal Euroopa Parlamendis on komisjonide nädal. Tunne Kelam võtab osa nii väliskomisjoni kui ka julgeoleku- ja kaitsekomisjoni tööst. Lisaks leiab aset ka Iraagi delegatsiooni koosolek.\nVäliskomisjonis arutatakse Valgevene ja Ukraina arenguid, samuti Liibüas toimuvat ning Serbia olukorda peale valimisi. Lisaks kohtutakse International Criminal Tribunal for the former Yugoslavia süüdistaja Serge Brammertziga ning Bahreini välisministri Sheikh Khaled bin Ahmed Al Khalifaga. Lisaks leiab neljapäeval aset töögrupp, mis arutab EL ja Hiina suhteid.\nJulgeoleku- ja kaitsekomisjon arutab Euroopa satelliitide navigatsiooni süsteemide kasutamist, ühise Euroopa taeva tulevikku ning Horizon 2020 programmi tulevikku. Samuti toimub komisjoni raames töögrupp Mägi-Karabahhi julgeoleku olukorra kohta.\nTunne Kelami nädal Euroopa Parlamendis 11.06.14.06.2012 11.06.2012\nJuunikuine täiskogu istung möödub sarnaselt eelnevatele täiskoguistungitele taas euroala finantsstabiilsuse ning eelarve tasakaalu tähe all. Samuti valmistutakse eelseisvaks EL Ülemkoguks, mille üheks peateemaks mitmeaastane finantsraamistik ja omavahendid. Majandusteemade all käsitletakse ka Ühtse turu akti tulevikku ning töövõimalusterohke majanduse taastumist.\nLisaks tuleb arutluse alla Schengeni hindamismehhanismi õiguslik alus, kus liikmesriigid on astunud samme, et Euroopa Parlament antud küsimuses protsessist välja arvata. Kui taoline otsus peaks vastu võetama, on oodata suurimat institutsioonide vahelist lahingu Lissaboni leppe vastuvõtmisest.\nSamuti toimub arutelu ELi ininmõiguste eriesindaja üle, iga-aastase inimõiguste aruande üle, ÜRO relvakaubanduslepingu läbirääkimiste üle ja olukorra üle Lähis-Idas, eriti Süürias; ning olukorra üle Tiibetis ja Kongo Demokraatlikus Vabariigis.\nKolmapäeval, 13. juunil peetakse traditsiooniliselt mälestusüritus 1949. aasta küüditamiste meenutamiseks. Mälestusüritus leiab aset peale hääletusi, külalissektoris asuva küüditamiste mäletustahvli juures.\nAset leiavad ka fraktsioonide koosolekud ning töögrupid. Tunne Kelam osaleb muu hulgas paneuroopa ning naabruspoliitika töögrupis.\nLisaks toimub erakorraline väliskomisjoni istung, kus arutatakse EU-US suhteid koos US Kongressi liikmetega, kes on tulnud Strasbourgi peale nädalavahetusel toimunud Euroopa Parlamendi EU-US delegatsiooni kohtumist Kopenhaagenis.\nTunne Kelami nädal Euroopa Parlamendis 04.06.-07.04.2012 05.06.2012\nKäesolev nädal Euroopa Parlamendis möödub peamiselt fraktsiooni koosolekute tähe all. Toimuvad töögrupid ja üldised fraktsiooni koosolekud, mis valmistuvad järgmise nädala täiskogu istungiks. Samuti osaleb Tunne Kelam fraktsiooni naabruspoliitika töögrupis ning mõttekoja "European Ideas Network" hommikusel kohtumisel kolmapäeval.\nLisaks leiab aset ka väliskomisjoni istung.\nTeisipäeval juhib Tunne Kelam konverentsi "Legal Settlement of Communist Crimes" kolmandat paneeli, mis pühendub rahvusvahelise õiguse kohaldamisele kommunistlike kuritegude uurimisel ning hukka mõistmisel. Konverents, mille korraldajaks on Euroopa Mälu ja Südametunnistuse platvormi, leiab aset Euroopa Parlamendis ja kestab terve päeva .\nTunne Kelami nädal Euroopa Parlamendis 29.05.-31.05.2012 29.05.2012\nNelipühade järgne nädal Euroopa Parlamendis kestab vaid kolm päeva, kuivõrd esmaspäev on suuremas jaos Euroopas ametlik püha. Teisipäeva hommik algas kohe julgeoleku- ja kaitsekomisjoni istungiga, kus Tunne Kelam täna kannab oma fraktsiooni asekoordinaatori rolli ning esitab Euroopa Rahvapartei fraktsiooni seisukohti arutelu all olevate teemade kohta.\nSamuti leiab aset väliskomisjoni koosolek, kus arutatakse finantsinstrumentide tulevikku. Lisaks komisjonide koosolekutele toimuvad nii Iraagi kui ka USA delegatsioonide koosolekud. Teisipäeval toimub ka USA delegatsiooni ettevalmistav koosolek EU-US parlamentaarsel kohtumisel toimvaks küberjulgeoleku töögrupiks järgmisel nädalal Kopenhaagenis.\nTunne Kelami nädal Euroopa Parlamendis 21.05.-24.05.2012 21.05.2012\nNelipühade eelne nädal möödub Euroopa Parlamendi saadikutele Strasbourgis, täiskoguistungil. Olulisemateks teemadeks on VKEde rahastamisvõimalused struktuurifondidest, ELi mitteametliku tippkohtumise ettevalmistamine ning finantstehingute maksu ühine süsteem.\nLisaks tulevad arutlusele veel Ukraina ja Julia Tõmoshenko juhtum, olukord Sudaanis ja Lõuna-Sudaanis, noortele pakutavad võimalused Euroopas ning Shveitsi hiljutine otsus kehtestada kvoodid 2004. aastal ELiga liitunud liikmesriikide kodanikele elamislubade kvoodid.\nLisaks toimuvad erakorralised väliskomisjoni koosolekud. Samuti võtab Tunne Kelam osa tavapärastest fraktsiooni koosolekutest ning osaleb paneuroopa töögrupi ning Santiago de Compostela intergrupi koosolekutel. Teisipäeval võõrustab Tunne Kelam Euroopa Parlamendis Saksa-Poola kooligruppi.\nTunne Kelam Mudel Euroopa Parlamendi istungil 19.05.2012\nLaupäeval, 19. mail kell 10.00-11.30 osaleb Tunne Kelam Eesti Model European Parliament (MEP) eestikeelse istungi avamisel ning MEPi väliskomisjoni arutelul teemal “Kuidas peaks Euroopa Liit reageerima olukorrale Lähis-Idas, pidades silmas Iraani ja Iisraeli konflikti?”. Üritus toimub Tallinnas Inglise Kolledži aulas.\nTunne Kelam Maidlas 18.05.2012\nReedel, 18. mail kell 16:00-18:00 osaleb Tunne Kelam Maidla noorte mälumängu võitjate väljakuulutamisel Maidla Noortekeskuses.\nTunne Kelam Tartus 17.05.2012\nNeljapäeval, 17. mail on Tunne Kelam Tartus. Kell 10:45-11:30 toimub kohtumine koolirahvaga Tartu Miina Härma Gümnaasiumis, kus ta kõneleb tööst Euroopa Parlamendis. Kell 12.00-14.00 osaleb Tunne Kelam TÜ Kolledži ja EP Infobüroo aastafoorumil: "Rohkem või vähem Euroopat?" Loe lisaks\nTunne Kelam Euroopa Parlamendis 14.05.-16.05.2012 14.05.2012\nKolmas mai nädal Euroopa Parlamendis on lühike nädal, kuna 17.mai on Kristuse taevassetõusmis püha. Seetõttu toimub ka töö ainult kolmapäevani. Fraktsiooninädalale kohaselt toimuvad nii fraktsiooni koosolekud, kui ka fraktsiooni töögrupid, mis valmistuvad järgmise nädala täiskogu istungiks. Tunne Kelam võtab osa välisasjade töögrupi koosolekust ning ka Euroopa Rahvapartei grupi naabruspoliitika töögrupist.\nLisaks leiab teisipäeval aset Balti Euroopa intergrupp, kus intergrupi esimees Tunne Kelam annab ülevaate Läänemere strateegiaga seotud arengutest ning lisaks toimub arutelu EP liikmete ja Euroopa majandus- ja sotsiaalkomitee esindajate vahel Läänemere piirkonna üle.\nEsmaspäeval toimub ka väliskomisjoni koosolek ning lisaks kohtub Tunne Kelam Rootsi moderaatide juhi ning EPP asepresidendi Gunna Hökmarki külalistega, et arutada ühist Euroopa ajaloopärandit.\nTunne Kelami nädal Euroopa Parlamendis 07.05.-10.05.2012 07.05.2012\nEuroopa institutsioonides tähistatakse käesoleval nädalal Euroopa päeva, mis on traditsiooniliselt 9. mail. Kui EL teised institutsioonid on sel puhul suletud, siis Euroopa Parlamendis algab minitäiskoguistung, mis omamoodi sümboolselt arutab Euroopa Liidu tulevikku. Laupäeval, 12ndal mail on Euroopa Parlamendis avatud uste päev, kuhu on oodatud kõik Brüsselis viibivad inimesed, kes tahavad Euroopa Parlamendiga lähemalt tutvuda.\nLisaks minitäiskoguistungile leiavad aset ka komisjonide koosolekud. Tunne Kelam osaleb väliskomisjoni ning erakorralise kaitse- ja julgeolekukomisjoni koosolekul. Lisaks toimub ka NATO parlamentaarse assamblee koostöödelegatsiooni koosolek.\nTeisipäeval kõneleb Tunne Kelam oma läti kolleegi professor Vaidere korraldataval konverentsil "Occupation after Liberation" Eesti kogemustest peale Nõukogude Liidu alt vabanemist.\nEuroopa päeva veedab Tunne Kelam Kopenhaagenis, olles üheks peaesinejaks konverentsil "The State of Europe Forum", mis arutab EL tulevikku ja EL põhiväärtuste püsimajäämist.\nNeljapäeval võtab Tunne Kelam osa Euroopa Rahvapartei mõttekoja "European Ideas Network" seminarist, kus kõne all on transatlantilised suhted.\nTunne Kelami nädal Euroopa Parlamendis 23.04.-26.04.2012 24.04.2012\nTunne Kelami nädal algas sedakorda Berliinis, osaledes kõrgetasemelisel ekspertrgupi koosolekul, mis arutas Läänemere strateegia hetkeseisu ja tulevikku.\nBrüsselis on tegemist komisjonide nädalaga, kus toimuvad nii väliskomisjoni kui ka julgeoleku- ja kaitsekomisjoni koosolekud. Lisaks kohtub Tunne Kelam erinevate institutsionaalsete partneritega, et arutada tulevast EP küberjulgeoleku raportit, mille koostajaks ta on.\nSamuti osaleb Tunne Kelam kolmapäeva hommikul toimuval küberjulgeoleku teemalisel briifingul, kus tutvustatakse kavandatavat EL küberkuritegevusega võitlemise keskust.\nTunne Kelami nädal Euroopa Parlamendis 17.04.-20.04.2012 17.04.2012\nAprillikuu täiskoguistungi nädal algab tavapärasest erinevalt teisipäevaga, kuna esmaspäeval tähistati õigeusklike ülestõusmispühi.\nStrasbourgis aset leidva täiskoguistungi peateemadeks on inimõiguste olukord maailmas, piiriülene tööhõive EL-s, EL-US pnr informatsiooni puudutav kokkulepe ning EL maksupoliitikat puudutavad teemad. Lisaks astub EP ette ka EL Kõrge Välisesindaja Ashton, et arutada olukorda Malis, Süürias ning Burmas.\nKolmapäevasel pidulikul istungil on külaliseks Jordaania kuningas Abdullah II.\nLisaks osaleb Tunne Kelam Euroopa Rahvapartei fraktsiooni koosolekutel, fraktsiooni laienemis töögrupis ning paneuroopa töögrupis. Samuti leiab aset EL-US parlamentaarse delegatsiooni kooosolek.\nTeisipäeval toimub üllatuspidu Euroopa Rahvapartei fraktsiooni juhi, Joseph Dauli, 65. sünnipäeva puhul.\nEsseekonkursi võitjate väljakuulutamine 16.04.2012\nEsmaspäeval, 16. aprillil kell 16.00 toimub Tallinnas Euroopa Liidu Maja Infokeskuse saalis koolinoorte esseekonkursi "Poeet ei pruugi olla Sa, kuid kodanik pead olema...”(N. Nekrassov) võitjate väljakuulutamine.\nTunne Kelami nädal Euroopa Parlamendis 10.04-12.04.2012 10.04.2012\nÜlestõusmispühade järgne nädal on Euroopa Parlamendis lühike nädal, kus pearõhk on fraktsioondide koosolekutel ning töögruppidel, aga siiski toimuvad ka mõned komisjonide koosolekud.\nTunne Kelam osaleb fraktsiooni töös, sh. välisasjade töögrupis ning VKE-de rahastamisprogrammide tulevikku arutaval koosolekul. Samuti võtab ta osa naabruspoliitika töögrupist.\nLisaks toimub ka väliskomisjoni koosolek, mis seekord keskendub laienemiseelsete finantsinstrumentide tulevikule.\nTunne Kelami nädal Euroopa Parlamendis 26.03.-29.03.2012 26.03.2012\nMärtsi viimane nädal on Euroopa Parlamendis nn. seganädal, kus toimuvad nii komisjonide koosolekud, fraktsioonide arutelud, kui ka Brüsselis toimuv mini-täiskogu istung.\nTeisipäeval võtab Tunne Kelam osa Iraagi delegatsiooni kohtumisest ja väliskomisjoni ettevalmistavast koosolekust ning pärastlõunal toimuvast väliskomisjonist endast.\nSamuti leiab aset erakorraline Balti-Euroopa Intergrupp, kus seekord on külalisteks Läänemere suurimate saarte esindajad ning Turku linna esindajad, kes tutvustavad Turku protsessi.\nSama päeva õhtul toimub Afghanistani teemaline konverents, mis arutleb NATO ja EU rolli üle antud piirkonnas.\nKolmapäev algab fraktsiooni välisasjade töögrupiga ning sellele järgneva fraktsiooni koosolekuga. Pärastlõunal algab mini-täiskogu istung, mille fookuses sel nädalal on laienemisaruanded (Serbia, Kosovo, Türgi) ning 2013 EP eelarverida.\nParalleelselt täiskoguga leiavad aset kultuuride- ja religioonide vahelise dialoogi ning naabruspoliitika töögrupp.\nÕhtu päädib suurejoonelise Iraani Uus Aasta tähistamisega Euroopa Parlamendis, mida sel aastal on korraldanud Tunne Kelam koos Iraani vastupanuliikumise esindajatega.\nNeljapäeval jätkub mini-täiskogu istung.\nTunne Kelami nädal Euroopa Parlamendis 19.03.-22.03.2012 20.03.2012\nKalendri järgi esimene kevadnädal Brüsselis on Euroopa Parlamendis komisjonide nädal. Tunne Kelam osaleb julgeoleku- ja kaitsekomisjoni ning väliskomisjoni töös. Julgeoleku- ja kaitsekomisjon arutab EL missioone maailmas, eriti Aafrika kontinendil. Väliskomisjon võtab luubi alla Armeenia ja Azerbaidzhaaniga plaanitavad assotsiatsioonilepingud, kuulab ÜRO eriesindajat Iraagis Martin Koblerit, keda on plaanis eriti küsitleda Ashrafi põgenikelaagri teemal.\nLisaks osaleb Tunne Kelam kõrgetasemelisel julgeoleku konverentsil.\nTeisipäeval, 20ndal märtsil, linastub Euroopa Parlamendis Tunne Kelami initsiatiivil film Anna Politkovskaya elust "Vabaduse mõrkjas maitse". Filmi linastusele saadab oma tervituse ka Euroopa Parlamendi president Martin Schulz.\nNeljapäeval, 22ndal märtsil kohtub Tunne Kelam liikumise "Kodukant" korraldatud "Aasta küla" võitjatega, kes on Brüsselit külastamas Tunne Kelami külalisgrupi raames.\nTunne Kelami nädal Euroopa Parlamendis 12.03. - 15.03.2012 12.03.2012\nEsimene tõeliselt kevadine nädal möödub EP saadikutel Strasbourgis täiskoguistungil. Selle nädala olulisemateks teemadeks on kolmapäevane esmatähtis arutelu EL laienemisaruannete üle, kus kõne alla tulevad Makedoonia, Islandi ja Bosnia-Hertsegoviina eduraportid. Kolmapäeva pärastlõunal astub EP ette EL kõrge välisesindaja Ashton, kes teeb avalduse Venemaa valimiste teemal, sellele järgneb samateemaline EP debatt.\nEsmaspäeval teeb EP President avalduse mälestamaks aasta möödumist Fukushima katastroofist.\nSamuti tulevad arutlusele EL Ülemkogu järeldused märtsi algusest, sooline võrdõiguslikkus, pärimine ja Euroopa pärimistunnistus. Komisjoni infotunnis pööratakse tähelepanu ELi rollile 27 liikmesriigi majanduse konkurentsivõime ergutamisel.\nLisaks leiab esmaspäeval aset erakorraline väliskomisjoni istung, kus peaesinejaks on UN 66. peaassamblee president Nassir Abdulaziz Al-Nasser.\nTavapäraselt toimuvad ka fraktsiooni koosolekud.\nTunne Kelam osaleb ka paneuroopa töörühma koosolekul, kuhu oodatakse kõnelema Kosovo välisministrit Enver Hoxhaj´d.\nTunne Kelami nädal Euroopa Parlamendis 27.02. - 01.03.2012 27.02.2012\nVeebruari viimane nädal Euroopa Parlamendis on komisjonide nädal. Tunne Kelam osaleb väliskomisjoni ning julgeoleku ja kaitsekomisjoni koosolekutel. Muu hulgas annab väliskomisjonile EL välispoliitika viimastest arengutes aru Taani välisminister. Samuti arutatakse Türgi ja Lääne-Balkani riikide eduraporteid, mis puudutavad laienemisläbirääkimisi. Nende raportite hääletus toimub neljapäeval.\nTeisipäeval toimub ühtse ajaloo pärandi kujundamise töögrupp. Neljapäeva pärastlõunal korraldab EP välisasjade osakond ACTA teemalise kuulamise.\n/Kõiki EP ametlikke koosolekuid (täiskogu, komisjonid) saab jälgida EP kodulehel otse/\nTunne Kelami nädal Euroopa Parlamendis 13.02-16.02.2012 13.02.2012\nTunne Kelami nädal Euroopa Parlamendis 06.02. - 09.02.2012 06.02.2012\nKäesolev nädal on Euroopa Parlamendis fraktsiooni nädal, kus valmistutakse tulevaks täiskoguistungi nädalaks.\nLisaks fraktsioonide ettevalmistavatele koosolekutele leiavad aset nii väliskomisjoni kui ka julgeoleku- ja kaitsekomisjoni istungid.\nTunne Kelam sõidab seitsmendal veebruaril Bonni, et Bonni ülikooli Euroopa Integratsiooni instituudis aset leidval konverentsil "Germany, the EU and the Arab spring" teha ettekanne Eesti taasiseseisvumise kogemusest ja teest Euroopasse. Tegemist on kolmepäevase konverentsiga, millest võtavad osa peamiselt Araabia maadest pärit ühiskonnategelased, noored ja tudengid.\nPäev hiljem võtab Tunne Kelam ühe peaesinejana sõna konverentsil "EU <?<st1:place w:st="on">Baltic Sea Non State Actors and Local Authorities Programme" Sankt Peterburis, mille korraldab EL ametlik delegatsioon Vene Föderatsiooni juures. Esinejate hulgas on kõnelejaid nii EL kui ka kohalikult tasandilt.\nTunne Kelam külastab Ida-Virumaad 13.01.2012\nFotonäitus "33 vaadet – Euroopa Parlament väljast ja seest" Jõhvi linnagaleriis 13.01.2012\nAlates 6. jaanuarist on Jõhvi linnagaleriis avatud Tunne Kelami fotonäitus “33 vaadet – Euroopa Parlament väljast ja seest”. Reedel, 13.jaanuaril kell 16.00 toimub linnagaleriis kohtumine autoriga. Loe lisaks


Bioteaduste Üliõpilaste Selts | Miks.ee\nBioteaduste Üliõpilaste Selts (BÜS) on bioteaduste üliõpilastest koosnev selts, mille missiooniks on bioteaduste õpilaste mitmekülgne harimine ning vastava õppe- ja teadustöö arendamine.\nSeltsil on 8 töögruppi: õppekava töögrupp, teaduse populariseerimise töögrupp, õpirände töögrupp, tugitudengite töögrupp, bioettevõtluse töögrupp, sponsorluse töögrupp, liikmehalduse töögrupp ja disainerite töögrupp.\nTegevussuund 1. Teaduse, tehnoloogia ja inseneeria populariseerimine ning selleks vajalikud tegevused, eeskätt noorte hulgas.\nSooritaja: Teaduse populariseerimise töögrupp\n1. Gümnaasiumis loengute andmine: "Sinu triljon kaaslast" ehk tund soolestiku mikrobiootast ja "Toit meie geenidele" ehk tund toitumisharjumuste seosest geenidega. Peagi on valmis loeng vaktsiinide teemal. Abistajaks selle eesmärgi täitmise juures on Tartu Ülikooli Teaduskool\n2. teadust populariseerivate seminaride ja loenguõhtute korraldamine\n3. Teadusteemaliste filmiõhtute korraldamine, kus filme kommenteerivad oma ala spetsialistid\n4. koolides bioloogia ja geenitehnoloogia õppekava tutvustamine, sealhulgas avatud uste päeval osalemine koostöös Rändava bioklassiga\nSooritaja: Õppekava töögrupp ja õpirände töögrupp\nÕppekava arendamise töögrupi eesmärgiks on aidata kaasa bakalaureuse ning magistri taseme õppekavade täiustamisele ja uuendamisele, võttes eeskujuks välismaa ülikoolide õppekorraldusi ning edastada soovitusi muudatuste läbiviimiseks programmijuhile ning Loodus- ja Täppisteaduskonna dekanaadile. Ühtlasi on töögrupi eesmärgiks aidata kaasa TÜ-s inglisekeelse õppekava tekkimisele, mis soodustaks õpirännet välismaa ülikoolidesse nii üliõpilastel kui ka õppejõududel. Õpirände töögrupi ülesandeks on arendada koostööd ning õpirände võimlusi välismaa ülikoolidega.\nTegevussuund 3. Ettevõtetega koostöö arendamine\nSooritaja: Bioettevõtluse töögrupp\nBioettevõtluse töögrupi eesmärgiks on tutvustada tudengitele erinevaid bioettevõtteid ja motiveerida tudengeid ettevõtteid looma. Lisaks on meeskonna eesmärk suurendada tudengite ettevõttepraktika võimalusi, mis hõlmaks ka stipendiumeid.


Vaid 32% Eesti juhtidest ei kasuta sõidu ajal telefoni - Läänlane\nVaid 32% Eesti juhtidest ei kasuta sõidu ajal telefoni\nKõik me teame, et sõidu ajal on ohtlik tegeleda muuga peale autojuhtimise, kuid sellest hoolimata ei suuda enamik eestlasi oma näppe ja pilku telefonist eemal hoida. Nii selgus If Kindlustuse poolt läbi viidud uuringust.\nKoguni 68 protsenti küsitluses osalenud Eesti autojuhtidest tunnistas, et nad kasutavad sõidu ajal telefoni. Need, kes sõidu ajal telefoni kätte võtavad, kasutavad seda peamiselt helistamiseks või navigatsiooniseadmena. Aga samuti kuulatakse telefoni kaudu muusikat ning mõned juhid kirjutavad sõidu ajal isegi sõnumeid või külastavad veebilehti.\n„53% uuringule vastanutest helistab autosõidu ajal, kusjuures veerand neist ei kasuta selleks isegi vabakäesüsteemi. 45% juhtidest kasutab telefoni navigatsiooniseadmena – jah, see võib aidata neil liiklemissuunda valida, kuid teisalt võib ka see juhtimiselt tähelepanu ära võtta. Kui arvestada sedagi, et 17% juhtidest valib sõidu ajal telefonist ka muusikat, 5% kirjutab sõnumeid ja 3% külastab veebilehti, siis näeme, et liiga palju tegeldakse roolis olles kõrvaliste tegevustega,“ selgitas Kiibus.\nIgasugune kõrvaline tegevus segab juhti\nPõhja prefektuuri liiklusjärelevalvekeskuse juhi Hannes Kullamäe sõnul ei taju sõidukijuhid, kui palju mobiiltelefoni kasutamine roolis sõiduvõimekust pärsib ja ohtlikke liiklussituatsioone põhjustab. „Kui juhi tähelepanu on hõivatud mõne muu tegevusega, väheneb tema reageerimiskiirus ja terav nägemisväli. Rasked liiklusõnnetused jäävadki juhtuma, kui inimesed ei hakka endale aru andma kõrvaliste tegevuste ohtlikkusest,“ rääkis Kullamäe.\nEriti tähelepanelikud peaksid autojuhid olema nüüd, mil pärast pikka pausi on linnaliikluses seoses kooli algusega taas palju lapsi, kes ohte veel nii hästi hinnata ei oska. Liiklusjärelevalvekeskuse juht tuletab meelde, et lapsed jäljendavad teiste käitumist ning täiskasvanutel on siinkohal suur roll nende harjumuste kujundamisel. „Keegi meist ei soovi, et lapsed osaleksid liikluses märkamata, mis ümberringi toimub, sest kogu tähelepanu on suunatud nutitelefonile. Seega ei tohiks ka lapsevanemad liigeldes jalgsi, jalgrattaga või olles autoroolis sellist eeskuju näidata.“\nParaku näevad politseinikud liikluspildis iga päev mobiiltelefone kasutavaid juhte, kes oma käitumisega panevad ohtu nii ennast kui ka kaasliiklejaid. „Nutijoove on liikluses vähemalt sama ohtlik kui alkoholijoove. Tegu on sõltuvusega, mida ei ravi vaid rahatrahviga. Peaksime ühiskonnas laiemalt probleemi teadvustama ning rohkem oma lähedasi korrale kutsuma,“ lisas Kullamäe.\nTegu pole kaugeltki vaid noorte juhtide probleemiga\nUuringust selgus, et kõige aktiivsemalt kasutavad roolis telefoni 25–44 aasta vanused inimesed (74% juhtidest), neile järgnevad juhid vanuses 45–54 (67%). Teistest vähem kasutavad roolis telefoni 18–24aastased (62%) ja 55–64aastased (59%).\nMehed kasutavad roolis telefoni aktiivsemalt (73%) ja naised mõnevõrra vähem (63%). Haridustasemete vaates erinevusi pole, küll aga selgus, et kõrgema sissetulekuga inimesed kasutavad telefoni roolis märksa rohkem. Inimestest, kelle sissetulek pereliikme kohta ületab 700 eurot kuus, kasutab sõidukit juhtides telefoni 75 protsenti, madalama sissetulekuga juhtide puhul on see näitaja 50–60%. Kõrgema sissetulekuga inimesed kasutavad telefoni roolis teistest enam kõigil otstarvetel.\nSimona Ladva ja Kevin Matteus tõid TV10 Olümpiastardi võistlustel Läänemaale medalid\nAidi Vallik esitleb nostalgiapäevadel raamatut "Minu Haapsalu"